- Stoga ćemo ojačati zakonsku penziju i trajno obezbediti minimalni nivo penzije od 48 odsto bruto plate. Tokom narednog perioda, stopa doprinosa neće porasti iznad 20 odsto, neće biti smanjenja penzija niti povećanja starosne granice za odlazak u penziju, piše u dokumentu.\n- Svi koji su uplaćivali doprinose najmanje 35 godina, a imaju malu penziju, dobijaće od države dodatak na osnovnu penziju. U praksi, to će značiti da samci čija je penzija manja od 1250 evra i parovi čija je penzija manja od 1950 evra, mogu da očekuju dodatak na penziju od 2021. godine. Prema procenama, taj dodatak će dobijati između 1.200.000 i 1.500.000 penzionera što će državni budžet koštati između milijardu i milijardu i po evra.\nŠto se tiče same računice za iznos penzije, ona i nije baš jednostavna. Pored bodova koje dobijate na osnovu nivoa prihoda (Entgeldpunkt), računaju se i faktor odbitka od penzije, kao i tip penzije. Jedan bod se dobija za godišnja primanja jednaka nemačkom proseku u toj godini. Viša primanja garantuju više od 1 boda, manja primanja manje od jednog boda.\nPrimer na sajtu "Equilibrio" pokazuje da ako ste ove godine u Nemačkoj zaradili 63.000 evra, a prosek je 34.857 evra, dobićete 1,81 entgeldpunkt.\nPored ovih bodova, izuzetno je važan i faktor odbitka od penzija. Taj faktor odbitka od penzije ne postoji ukoliko odete u penziju sa 67 godina, i u tom slučaju iznosi 100 odsto. Za svaki mesec koji ranije odete u penziju, pre 67. godine, odbija se 0,3 odsto ovog faktora.\nKonačno, treći jednako značajan činilac nemačke penzije je tip penzije. Za pravu, starosnu penziju rentenartfaktor iznosi 1.0, a za penziju udovca ili udovice 0.55.\nPenzija se računa na sledeći način. Pomnožite broj bodova (entgeldpunkt) sa faktorom odbitka od penzije, a potom dobijeni broj pomnožite sa tipom penzije.\n- U tom, cilju, kao prvi korak, dodaćemo 10 milijardi evra kapitala iz budžetskih sredstava Nemačkom fondu za penzijsko osiguranje 2022. godine, stoji u zvaničnom dokumentu.


SOS Dečija sela Srbija i Gradska opština Zemun predstavili projekat "Jačanje romskih porodica u Zemunu za veću zaposlenost" | SOS Dečija sela Srbija\nSOS Dečija sela Srbija i Gradska opština Zemun predstavili projekat „Jačanje romskih porodica u Zemunu za veću zaposlenost“\nHumanitarna organizacija SOS Dečija sela Srbija i Gradska opština Zemun potpisali su sporazum o poslovno-tehničkoj saradnji koji omogućava zajedničku realizaciju projekta „Jačanje romskih porodica u Zemunu za veću zaposlenost“, a koji uključuje mere za smanjenje siromaštava, unapređenje socijalne inkluzije, ekonomsko osnaživanje i povećanje funkcionalnosti porodica u riziku na području Gradske opštine Zemun.\nProjekat je deo programa Evropske unije „Podrška inkluziji Roma“, koji sprovodi Stalna konferencija gradova i opština Srbije (SKGO), a više o projektu, okupljeni na konferenciji za medije, koja je ovim povodom upriličena, su imali priliku da čuju od predsednika GO Zemun, Dejana Matića, Gradskog sekretara za socijalnu zaštitu, Nataše Stanisavljević i Nacionalnog direktora Fondacije SOS Dečija sela Srbija, Vesne Mraković-Jokanović.\n„Ovaj konkretan projekat je samo jedna u nizu mera koje u saradnji sa Vladom Republike Srbije, resornim ministarstvima, Gradom Beogradom i nadležnim sekretarijatima sprovodimo u cilju smanjenja broja nezaposlenih. Upravo na nedavno održanom Sajmu zapošljavanja bilo je u ponudi približno 1400 radnih mesta. Nastavićemo u ovom pravcu, sprovodeći politiku ravnomernog razvoja Zemuna i odgovornu politiku prema svakom našem sugrađaninu, bez obzira na versku i nacionalnu pripadnost ili boju kože” rekao je Dejan Matić, predsednik GO Zemun.\n„Gradska opština Zemun neguje aktivnosti koje pružaju pomoć onim sugrađanima koji se nalaze u nejednakom položaju. Upravo kroz realizaciju ovog projekta bićemo u prilici da sve one predrasude, ukoliko uopšte postoje, otklonimo, i da romska populacija dobije priliku da se zaposli i poboljša kvalitet života”, rekla je načelnica Uprave GO Zemun Katarina Zrilić.\n„Veoma sam ponosna na dugogodišnju, više nego uspešnu saradnju između Fondacije SOS Dečija sela Srbija i Gradske opštine Zemun, koja je do sada u najvećoj meri realizovana kroz naš Centar za osnaživanje Roma i podršku porodici. Verujem da ćemo i kroz ovaj projekat, zajedničkim trudom i radom podržati značajan broj porodica i pojedinaca, uključujući decu i doprineti poboljšanju kvaliteta njihovog života“, rekla je Vesna Mraković-Jokanović, Nacionalni direktor Fondacije SOS Dečija sela Srbija.\nTokom 14 meseci trajanja projekta, kroz Centar za osnaživanje Roma i podršku porodici, a u prostorijama GO Zemun, Fondacija SOS Dečija sela Srbija će pružiti podršku u zapošljavanju oko 30 nezaposlenih Roma, raditi na unapređenju roditeljskih kompetencija i obezbeđivanju adekvatne brige o deci za bar 30 romskih porodica u riziku, dok će projektom biti obuhvaćeno i najmanje 100 dece iz ovih porodica.\nFondacija SOS Dečija sela Srbija je članica Međunarodne organizacije SOS Dečija sela, koja postoji gotovo 70 godina i pomaže oko 1.200.000 ljudi u 135 zemalja širom sveta. U Srbiji, organizacija već 14 godina radi na unapređenju kvaliteta života dece i mladih bez roditeljskog staranja, osnaživanju porodica u riziku, ekonomskom osamostaljivanju mladih iz ranjivih grupa, kao i pružanju pomoći u urgentnim situacijama lokalnom stanovništvu i izbeglicama kroz različite vidove podrške.


Rusi mogu da parališu NATO snage u Evropi – Vesti iz srbije i sveta\nHome > Svet > Rusi mogu da parališu NATO snage u Evropi\nRusi mogu da parališu NATO snage u Evropi\nby Janko Vesic - November 4, 2021 039\nFRANCUSKI list “Atlantiko” objavio je članak u kojem je izražena zabrinutost zbog napretka Rusije u oblasti radio-elektronske borbe. Autor materijala smatra da bi novi ruski sistem mogao da parališe snage NATO-a u Evropi.\nFoto: Jutjub/Telekanal Zvezda/Profimedia/Ilustracija\nPrema navodima medija, nedavno je u Kalinjingradskoj oblasti počeo sa radom novi ruski sistem „Murmansk BN“ velikog dometa.\nAutor članka upozorava da to znači da snagama NATO-a u Evropi preti potpuna paraliza i nesposobnost da funkcionišu čak i u osnovnom režimu.\nKonkretno, on je ocenio da će američki visokotehnološki lovci biti primorani da se prizemlje zbog lišavanja najvažnije satelitske veze.\nS tim u vezi, u članku se navodi primer nepotvrđenog incidenta na američkoj vojnoj bazi Tanf koja se nalazi na sirijskoj teritoriji nedaleko od granice sa Irakom. Prema podacima francuskog medija, 20. oktobra uveče je baza nekoliko sati bila u „mrtvoj zoni“.\nKonkretno, radari i sistemi PVO su prestali da funkcionišu, internet je bio isključen, a dronovi i helikopteri nisu mogli da polete, navodi se u članku.\nUskoro bi novi ruski sistemi za radio-elektronsku borbu mogli da budu raspoređeni u svim pravcima delikatnim za Rusiju, dodaje „Atlantiko“.\nSistem „Murmansk BN“ je kratkotalasni obalski sistem za elektronsko ratovanje. Može se koristiti za radarsko izviđanje, presretanje i ometanje protivničkih signala duž čitavog kratkotalasnog pojasa na udaljenosti do 5.000 kilometara.\nBONUS VIDEO: DOSIJE – Rat Jermenije i Azerbejdžana – vizuelna rekonstrukcija događaja\n“SRBIJO, IZVINI!” Zvezdin rival reagovao posle skandala vezanog za Kosovo i Metohiju\nTakmičenje se održava u subotu\nOmikron kod dece daje čudan osip po telu\nDezember 8, 2021 017\nSELFI PRED SMRT: Slikala se, pa se survala u provaliju, šokirani suprug rekao\nNovember 6, 2021 027\nSrbija se dobro bori u najtežim situacijama\nNovember 25, 2021 026\nJanuar 17, 2022 015\nRUKA SPASA ĐUKANOVIĆU? Memorandum dela crnogorske vlasti i manjinskih partija saglasan sa politikom DPS\nDezember 17, 2021 029


KUPILI TREĆU KOMPANIJU PO DOBITI U SRBIJI Novi vlasnik "Telenora češka investiciona grupa vredna 35 MILIJARDI EVRA | Web-Tribune.com\nHome / AKTUELNO / KUPILI TREĆU KOMPANIJU PO DOBITI U SRBIJI Novi vlasnik „Telenora češka investiciona grupa vredna 35 MILIJARDI EVRA\nKUPILI TREĆU KOMPANIJU PO DOBITI U SRBIJI Novi vlasnik „Telenora češka investiciona grupa vredna 35 MILIJARDI EVRA\nKupac Telenor grupe je češka PPF najveća investiciona grupa u centralno – istočnoj Evropi koja ulaže u različite sektore, uključujući bankarstvo, finansiranje privatnih lica, nekretnine, rudarstvo i telekomunikacije, a koja kako se procenjuje vredi 35 milijardi evra. U trećem kvartalu očekuje se završetak transakcije nakon dobijanja neophodnih regulatornih odobrenja.\nJoš prošlog meseca u javnosti se moglo čuti da je PPF zainteresovan za kupovinu Telenor grupe, što uključuje njeno poslovanje u Srbiji, Mađarskoj, Bugarskoj i Crnoj Gori. Danas je transakcija koja vredi 2,8 milijarde evra i obelodanjena.\nTelenor Srbija, koji zapošljava 862 radnika je po dobiti od 8,9 milijardi dinara treća kompanija u Srbiji, dok je deseta sa poslovnim prihodom od 45,5 milijardi dinara.\n– Prodajom regiona centralne i istočne Evrope pravimo važan korak u pojednostavljivanju i fokusiranju Telenorovog portfolija na regione gde vidimo najjači potencijal za kreiranje vrednosti. Nakon ove transakcije, Telenor će imati integrisane fiksne i mobilne operacije u Skandinaviji, i jake mobilne pozicije u Aziji. Telenor grupa veruje da je PPF, sa svojim iskustvom iz regiona i u sektoru telekomunikacija, dobar novi vlasnik Telenorovih operacija u regionu – rekao je Sigve Brekke, predsednik i generalni direktor Telenor grupe.\nPPF je najveća investiciona grupa u centralno- istočnoj Evropi koja ulaže u različite sektore, a među skorašnjim akvizicijama su O2 Čeck Republic od Telefonike 2012. i Nova Broadcasting Group u Bugarskoj 2018.\n– Ovom kupovinom, PPF grupa proširuje svoj telekomunikacioni portfolio na još četiri zemlje i bliži se svom dugoročnom cilju da postane evropski operator srednje veličine, kao i da iskoristi svoje iskustvo za jačanje tržišne pozicije – izjavio je Ladislav Bartoniček, predstavnik PPF grupe odgovoran za sektor telekomunikacija.\nIngeborg Ofsthus, generalna direktorka Telenora u Srbiji rekla je da posle 11 godina u Srbiji ulaze u novu fazu poslovanja, s obzirom na prodaju njihovog poslovanja u Mađarskoj, Bugarskoj, Crnoj Gori i Srbiji.\n– Ponosni smo na sve što smo do sada postigli, a pogotovo na činjenicu da smo lider u prihodima na tržištu sa tri miliona korisnika širom Srbije. PPF grupa ima jasan cilj za razvoj telekomunikacionog portfolija, a Telenorovo poslovanje u regionu centralne i istočne Evrope ključno je za njegovo ostvarenje. Transakcija neće uticati na naše korisnike i lokalne partnere, a nastavljamo da radimo kao i do sada, posvećeni pružanju konzistentnih i kvalitetnih usluga našim korisnicima – kaže Ofsthus.\nTelenor grupa posluje na 13 tržišta\nU poslednjih 25 godina u vlasništvu Telenora bile su mobilne operacije u regionu centralne i istočne Evrope. Telenor Srbija je deo Telenor grupe koja posluje na 13 tržišta, a koja je preko vlasničkog udela u kompaniji VimpelCom prisutna u još 14 zemalja širom sveta. Na mađarsko tržište ušao je 1994. godine kupovinom Pannona, i kasnije proširio prisustvo u regionu pokretanjem mobilnih usluga u Crnoj Gori 1996. (nekadašnji Promonte), i u Srbiji 2006. godine, kada je kupio kompaniju Mobi063, nekadašnji Mobtel koji je osnovan 1994. godine. U Bugarskoj Telenor je 2013. kupio kompaniju Globul.\nOsim toga posluju na mnogim evropskim tržištima, kao i na tržištu Rusije, SAD i Azijeobjavljena.\nRast prihoda Telenora\nPrema nedavno objavljenim podacima za 2017. godinu, Telenor je u Srbiji i Crnoj Gori (koje ova kompanija vodi zajedno iako su odvojene kompanije) ostvario ukupne prihode od 418 miliona evra što je rast od 1,8 odsto u odnosu na prethodnu godinu. Istovremeno EBITDA (zarada pre plaćanja poreza, kamata i amortizacije) je iznosila 156 miliona evra, dok je operativni profit 97,5 miliona evra. U toku prošle godine Telenor je smanjio broj mobilnih pretplatnika za 135.000 i imao ih je na kraju godine 3,16 miliona. Rast prihoda, prema objašnjenju Telenora ostvaren je zahvaljujući većoj prodaji mobilnih telefona, a veća dobit ostvarena je dobrim delom i zbog smanjenja operativnih troškova.\nBroj zaposlenih kod tri mobilna operatera u Srbiji (2016.):\nTelekom Srbija – 8.203 zaposlenih\nTelenor – 862 zaposlenih\nVIp Mobile – 984 zaposlena\nPrevious Još jedan „narko-pop“ uhvaćen sa drogom, pa se branio ćutanjem: Detalji poslednjeg slučaja koji je uzdrmao SPC i celokupnu javnost..\nNext Javnim ličnostima koje su se PROTIVILE vakcinisanju MMR vakcinom preti do 5 godina zatvora?!


Na osnovu čl. 29. i 37. Zakona o izvršavanju Budžeta Federacije Bosne i Hercegovine za 2019. godinu ("Službene novine Federacije BiH", broj 11/19), na prijedlog federalnog ministra poljoprivrede, vodoprivrede i šumarstva, Vlada Federacije Bosne i Hercegovine, na 181. sjednici, održanoj 30.05.2019. godine, donosi\n"SUBVENCIJE PRIVATNIM PREDUZEĆIMA I\nPREDUZETNICIMA - POTICAJ ZA VETERINARSTVO"\nHERCEGOVLNE ZA 2019. GODINU FEDERALNOM\nUsvaja se Program utroška sredstava sa kriterijima raspodjele sredstava "Subvencije privatnim preduzećima i preduzetnicima - Poticaj za veterinarstvo" utvrđenog Budžetom Federacije Bosne i Hercegovine za 2019. godinu ("Službene novine Federacije BiH", broj 11/19) (u daljem tekstu: Program).\nSredstva za realizaciju Programa iz stava (1) ove tačke isplatit će se sa razdjela 24, pozicija 6145 "Subvencije privatnim preduzećima i preduzetnicima - Poticaj za veterinarstvo", utvrđenog Budžetom Federacije Bosne i Hercegovine za 2019. godinu u iznosu od 2.500.000,00 KM.\nRealizacija Programa iz tačke I ove odluke vršit će se u zavisnosti od ostvarenih prihoda u Budžetu Federacije Bosne i Hercegovine.\nFederalno ministarstvo poljoprivrede, vodoprivrede i šumarstva će Programom raspoređena sredstva dostaviti njihovim korisnicima koji su ih dužni koristiti u skladu sa Zakonom o izvršavanju Budžeta Federacije Bosne i Hercegovine za 2019. godinu i Zakonom o veterinarstvu ("Službene novine Federacije BiH", broj 46/00).\nO utrošenim sredstvima iz tačke I ove odluke Federalno ministarstvo poljoprivrede, vodoprivrede i šumarstva je dužno podnositi tromjesečni izvještaj Federalnom ministarstvu finansija.


► Nemačka vlada: Mirni protesti u SAD su više nego legitimni\nFoto : Beta/AP/Noah Berger\n"Za nas... važi pravilo da mirni protesti uvek moraju biti mogući, ali moraju biti mirni", rekao je Mas na konferenciji za novinare sa šefom ukrajinske diplomatije Dmitrom Kulebom.\nNa pitanje novinara povodom protesta u više američkih gradova zbog smrti Džordža Flojda tokom brutalnog hapšenja u Mineapolisu, Mas je izrazio nadu da "ti mirni protesti neće dovesti do novog nasilja" i da će "protesti poboljšati stvari u SAD".\n"Mirna mobilizacija kojoj smo svedoci u SAD, uz brojne dirljive gestove američkih policajaca, razumljiva je i više nego legitimna", rekao je šef nemačke diplomatije.\nMinistar je dodao da su njegove službe kontaktirale američke kolege kako bi se upoznale sa "tačnim okolnostima" nakon što je policija u Mineapolisu napala jednog reportera Dojče velea koji je izveštavao sa protesta.\n"Novinari moraju da obavljaju svoj posao ne rizikujući sopstvenu bezbednost", ocenio je Mas koji smatra da "demokratske države moraju da primenjuju najviše norme po pitanju zaštite slobode štampe".\nAmerički predsednik Donald Tramp je obećao uspostavljanje reda u SAD gde se u više gradova održavaju protesti zbog smrti ovog Afroamerikanca, i zapretio da će upotrebiti vojsku.\nTramp je suočen sa najozbiljnijim građanskim protestima tokom svog mandata, pošto na stotine hiljada Amerikanaca demonstrira zbog ubistva Džordža Flojda 25. maja tokom brutalnog hapšenja u Mineapolisu, kada mu je policajac belac koji je sada optužen za ubistvo, Derek Čuvin kolenom pritisnuo vrat i držao ga u tom položaju skoro devet minuta sve dok nije prestao da se pomera, iako je Flojd molio za vazduh i govorio da se guši.\nHajko Mas /\nDemonstranti u Kragujevcu razbili prozore na Policijskoj upravi, ubacili i baklju\nIspred zgrade gradske uprave u Kragujevcu u toku je protest građana koji su se, kako su naveli, okupili da izraze bunt zbog "prevara, laži i manipulacija vlasti koje više ne mogu više da...


Unapređenje sistema zaštite prirode\nMinistarka zaštite životne sredine u Vladi Republike Srbije Irena Vujović izjavila je da je danas u Narodnoj skupštini ratifikovan ugovor sa Evropskom bankom za obnovu i razvoj (EBRD) kojim se opredeljuje 18 miliona evra za projekat unapređenja daljinskog grejanja u Kragujevcu.\nVujović je objasnila da su, usvajanjem Zakona o potvrđivanju ugovora o zajmu za projekat daljinskog grejanja u Kragujevcu između Srbije i EBRD, na raspolaganju pomenuta sredstva za realizaciju ovog važnog projekta, koji će se sprovoditi u dve faze.\nOna je ukazala na to da prva faza podrazumeva zamenu starih kotlova u kragujevačkoj toplani, čime će se u velikoj meri smanjiti zagađenje vazduha koje dolazi iz ovog izvora.\nKako je istakla, u drugoj fazi projekta, rešiće se i prateći problem toplane, a to je deponija pepela na kojoj se procenjuje da ima približno 40.000 tona pepela.\nSada kada je ugovor o zajmu potvrđen u Skupštini Srbije, radovi će uskoro moći da počnu, a očekujem da prva faza, zamena kotlova, bude gotova do kraja godine, rekla je Vujović.\nPrema njenim rečima, očekuje se da druga faza projekta, sanacija pepelišta, počne u prvom tromesečju naredne godine.\nMinistarka je naglasila da će, kada se završe radovi, emisija ugljen-dioksida biti smanjena za 66 odsto, azot-oksida za 89 odsto, dok će emisije PM čestica biti eliminisane.\nOna je rekla da se očekuje da će se ostvariti i ušteda vode za 55 odsto godišnje, istakavši da je najvažnije to što će realizacijom ovog projekta biti rešen problem aerozagađenja u Kragujevcu, koji već 50 godina dolazi iz gradske toplane.\nMinistarka je rekla da će Zakon o izmenama i dopunama Zakona o zaštiti prirode, koji Skupština Srbije danas, takođe, usvojila, unaprediti pravni okvir kako bi se na što bolji način sačuvala prirodna dobra za buduće generacije.\nVujović je istakla da ovaj propis omogućava efikasniju reakciju države kako bi se zaštitila priroda kroz uvođenje načela predostrožnosti, ali i kroz akt o uslovima zaštite prirode.\nPrema njenim rečima, načelo predostrožnosti omogućava da se odmah reaguje u slučajevima kada postoji neposredna opasnost za prirodu, čak iako u tom trenutku nema dovoljno naučnih podataka.\nZakonom je predviđeno da Ministarstvo ili nadležni pokrajinski organ, preuzmu obavezu izdavanja akta o uslovima zaštite prirode, kako bi imali mogućnost boljeg uvida i blagovremenog reagovanja za sve aktivnosti u zaštićenim područjima prve i druge kategorije, objasnila je ona.\nMinistarka je navela da ovaj dokument predviđa povećanje površine pod zaštitom, kao i formiranje Saveta korisnika zaštićenog područja, u čijem radu učestvovati će lokalno stanovništvo i ostali korisnici zaštićenog područja, uključujući i organizacije civilnog društva.\nJedan od razloga za izmene Zakona, kako je objasnila, odnosi se na zabranu izgradnje hidroelektrana u zaštićenim područjima, čime se direktno obezbeđuje dugoročno očuvanje prirodnih vrednosti zbog kojih je određeno područje i zaštićeno.\nVujović je navela da su novim zakonom preciznije definisane odredbe koje se odnose na postupak ocene prihvatljivosti za ekološku mrežu i uspostavljanje ekološke mreže.\nOna je istakla da je uspostavljanje ekološke mreže EU Natura 2000 u Srbiji jedan od najvažnijih procesa u zaštiti prirode, a definiše se u skladu sa zahtevima evropske Direktive o očuvanju prirodnih staništa i divljih životinjskih i biljnih vrsta i Direktive o očuvanju divljih ptica.\nMinistarka je izrazila uverenje da će ovaj zakon unaprediti sistem zaštite prirode, poručivši da je obaveza svih nas da na najbolji način brinemo o prirodi i sačuvamo je za buduće naraštaje.


► Putevi u Srbiji prohodni, moguća usporavanja zbog magle i padavina\nUveče i tokom noći očekuje se dalji pad temperature i sneg u nižim predelima južne i istočne Srbije.\nNa Babinom zubu kod Zaječara je vidljivost zbog magle smanjena do 50 metara, a mogu se očekivati i sitni odroni duž nestabilnih kamenih kosina, u klisurama, usecima, zasecima.\nNajveća opasnost od odrona je na Djerdapskoj magistrali, gde AMSS savetuje opreznu vožnju i pridržavanje saobraćajne signalizacije.\nNajopterećeniji putni pravci prvog i drugog prioriteta održavanja su prohodni i bez snega, a na naplatnim rampama nema zadržavanja.\nKamioni na izlaz iz Srbije najduže čekaju na prelazu Kelebija sa Madjarskom, oko dva sata, na prelazu Šid sa Hrvatskom zadržavanja traju jedan sat, dok se na Horgošu ka Madjarskoj čeka oko 30 minuta.\nGranice za putnička vozila i dalje su zatvorene za sve državljane, zbog vanredne mere Vlade Srbije u cilju suzbijanja širenja korona virusa.


Prevođenje sa ruskog na korejski jezik\nPrevodi sa ruskog na korejski jezik\nPrevodi sa ruskog na korejski jezik - Audio verzija\nBesplatni online prevod sa ruskog na korejski jezik\nZa online prevod sa ruskog na korejski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevodilački centar Akademije Oxford klijentima nudi i prevođenje različitih tipova materijala sa ruskog jezika na korejski. Ovo se posebno odnosi na dokumenta i različite vrste dokumentacije, jer nam se klijenti obraćaju najčešće upravo sa ovim zahtevom, mada pored njih obrađujemo i mnoge druge vrste sadržaja.\nKod prevoda dokumenata je vrlo važno što su tu i prevodioci i sudski tumači, tako da ćete na jednom mestu dobiti potpunu obradu, odnosno dokument koji možete da koristite u praksi. Reč je o tome da pečat sudskog tumača jednom dokumentu koji se prevodi sa ruskog na jezika na korejski daje pravno važeći status, uzevši u obzir da se tretira kao veran originalu. A ukoliko dokument ne poseduje ovaj pečat, on se praktično ne može koristiti ni u jednoj situaciji, odnosno u komunikaciji sa državnim ili drugim institucijama. Kako zakon nalaže da se za pojedina dokumenta osim overe sudskog tumača vrši i overa specijalnim haškim, odnosno Apostille pečatom koji se stavlja u okviru osnovnih sudova u Srbiji, to su isključivo klijenti dužni da se na vreme raspitaju o tome da li se on zahteva i za njihova dokumenta. Ako se zahteva, treba da se raspitaju i da li se stavlja prvo haški pečat ili se on stavlja nakon obrade dokumentacije od strane naših stručnjaka. Svakako je dobro da znate i to da prvopomenuti proces, odnosno kada se Apostille pečat stavlja na početku podrazumeva prevođenje sa ruskog jezika na korejski i tog dokumenta, ali i haškog pečata, pa taj proces može neznatno duže da traje, nego kada se otvara haški pečat stavlja posle prevoda i overe sudskog tumača.\nSva dokumenta za koja su vam potrebni prevodi sa ruskog jezika na korejski možete da nam pošaljete preporučenom poštanskom pošiljkom, te da ih donesete lično u našu poslovnicu ili, pak da nam ih pošaljete preko kurirske službe. A jedina situacija kada nam dokumenta možete prvo poslati na mejl, a originale dostaviti nakon toga jeste takozvani hitan prevod, koji podrazumeva prevođenje u posebno kratkom roku. Obrađena dokumenta možete da preuzmete lično u našoj poslovnici ili ih možemo dostaviti na vašu adresu, što je dodatna usluga uzevši u obzir da se za dostavu angažuje kurirska služba. Direktno kuriru prilikom preuzimanja pošiljke vršite sva plaćanja i to prema cenovniku koji navodi ta kurirska služba.\nA sa ruskog jezika na korejski prevodimo i naučne radove, diplome dodatke diplomi, prepise ocena, uverenja o položenim ispitima, kao i nastavne planove i programe fakulteta, rezultate naučnih istraživanja i naučne patente, svedočanstva o završenim razredima osnovne i srednje škole, te diplomske i seminarske radove, odnosno sva ostala dokumenta koja se predaju nadležnim službama, a vezana su za oblast obrazovanja i ili nauke.\nSva poslovna i lična dokumenta ćemo takođe u najkraćem roku obraditi na vaš zahtev, a to podrazumeva pored ostalih i prevođenje rešenja o osnivanju preduzeća, svih vrsta poslovnih izveštaja (godišnji, finansijski, revizorski i ostali), ali i bilansa uspeha i stanja, osnivačkih akata i statuta preduzeća, te faktura i svih vrsta poslovnih odluka, odnosno ugovora. Takođe obrađujemo i izvod iz matične knjige umrlih, venčanih i rođenih, to jest umrlicu, venčani list i krštenicu, kao i ličnu kartu, uverenje o državljanstvu, te radnu dozvolu, dozvolu za boravak, odnosno potvrdu o prebivalištu, vozačku i saobraćajnu dozvolu, to jest sva ostala dokumenta koja se smatraju ličnim.\nPresude o razvodu braka, sve vrste sudskih presuda, odnosno tužbi, rešenja, odluka i žalbi, kao i licence i sertifikate, te punomoćja za zastupanje, ali i tekovine Evropske Unije i ostala pravna akta, takođe ćemo prevesti sa ruskog jezika na korejski i overiti pečatom sudskog tumača. A uz sve to, na zahtev klijenata prevodimo i medicinsku dokumentaciju, te građevinsku, tehničku i tendersku, odnosno prevodioci i sudski tumači obrađuju: dokumentaciju o medicinskim proizvodima, lekarske nalaze, laboratorijske analize tehničkih uzoraka, građevinske projekte, deklaracije proizvoda, specifikacije farmaceutskih proizvoda, uputstva za rukovanje i slična dokumenta. Ukoliko su vam potrebni prevodi dokumenata, poput različitih vrsta potvrda, saglasnosti, izjava i uverenja, nemate razloga za brigu, jer su tu sudski tumači i prevodioci Akademije Oxford koji će ih u vrlo kratkom roku obraditi. Ova usluga se primarno odnosi na uverenja o nekažnjavanju i neosuđivanosti, potvrde o slobodnom bračnom stanju, stanju računa u banci, redovnim primanjima i stalnom zaposlenju, te saglasnosti za zastupanje i slična dokumenta.\nPrevod web sajtova sa ruskog na korejski jezik\nA da nisu samo dokumenta važna, dokaz je i prevođenje web sajtova i ostalih sadržaja koji su vezani za oblast interneta, odnosno informacionih tehnologija koje isto obrađuju prevodioci i sudski tumači Akademije Oxford. Tako da će oni na vaš zahtev izvršiti prevod sa ruskog jezika na korejski i za onlajn prodavnice i kataloge, ali i za softverske programe i aplikacij. Podrazumeva se da se u ovom procesu pridržavaju svih pravila dobre optimizacije, što znači da će preveden sadržaj zauzeti još bolju poziciju u okviru onlajn pretraživača. Takođe prevodimo različite vrste tekstualnih sadržaja, odnosno one koji se smatraju stručnim, te će biti plasirani užem krugu ljudi, ali i one koji će isključivo biti prezentovani javno. Tema može da se odnosi zaista na bilo koju oblast, a: građevinska industrija, medicina, nauka, filozofija, psihologija, komunikologija, farmacija, menadžment, bankarstvo, pravo, marketing, informacione tehnologije, turizam, ekologija i zaštita životne sredine i ostale naučne discipline, bilo da su u pitanju društvene ili prirodne nauke, tek su neke od oblasti za koje može da bude vezana njihova tema.\nKnjiževna dela svih vrsta, počev od beletristike, preko romana, pa do poezije i proze takođe prevodimo u ovoj kombinaciji jezika, ali i različite vrste časopisa, odnosno novinske članke i udžbenike. Različite vrste audio i video materijala, poput filmova (crtani, dokumentarni, igrani, animirani), serija, emisija (informativne, zabavne, dečije, obrazovne) i reklamne poruke isto prevodimo sa ruskog jezika na korejski, ali vršimo i njihovu finalnu obradu u vidu sinhronizacije i titlovanja. Sve tipove materijala vezanih za oblast marketinga (katalozi, PR tekstovi, plakati, flajeri, vizit kartice, brošure i drugi) obrađujemo u skladu sa zahtevima naših klijenata, a vršimo i usmeno prevođenje, odnosno konsekutivno, šapatno i simultano. Pored usluge, možemo da ponudimo klijentima i po vrlo povoljnim cenama iznajmljivanje opreme za simultano prevođenje.\nOne materijale za koje nije potrebno izvršiti overu sudskog tumača možete poslati i putem mejla, kao i mi vama nakon njihove obrade, tako da je sam proces maksimalno ubrzan i pojednostavljen.\nPrevođenje tekstova iz oblasti marketinga sa ruskog jezika na korejski\nMada su prevodi tekstova iz oblasti marketinga sa ruskog na korejski jezik jedna od često traženih usluga od strane naših klijenata, činjenica je da sudski tumači i prevodioci Akademije Oxford obrađuju i tekstualne sadržaje mnoge druge tematike. Najpre mislimo na one koji se odnose na oblast politike, prava, bankarstva, ekonomije i finansija, ali i na tekstove čija tema je vezana za građevinsku industriju, farmaciju, medicinu, sociologiju, psihologiju, filozofiju, odnosno komunikologiju, marketing, ekologiju i zaštitu životne sredine, te menadžment i ostale naučne discipline. Klijenti kojima su potrebni prevodi tekstova sa ruskog na korejski jezik su u velikoj prednosti, jer nam materijale mogu poslati i na mejl, čime će maksimalno uštedeti svoje vreme i novac, budući da i prevedene sadržaje mogu da dobiju na isti način.\nSudski tumač i prevodilac će u skladu sa zahtevima klijenata izvršiti i usmeno prevođenje sa ruskog na korejski jezik, za bilo koji tip dogadja. Uzevši u obzir da smo specijalizovani i za konsekutivno, ali i za simultano i za prevođenje pomoću šapata, možete biti sigurni da ćemo izraditi najbolju ponudu koja će u potpunosti ispoštovati sve zahteve određenog događaja. Zato je neophodno da nam dostavite kako informacije o samom toku događaja, tako i podatke o prostoru u kome bi on trebalo da bude održan, broju učesnika, odnosno o tome koliko bi trebalo da traje i mnoge druge detalje. U onim situacijama kada se za određeni događaj nameće upravo ta vrsta prevoda, svim klijentima omogućujemo i po vrlo povoljnim uslovima iznajmljivanje opreme za simultano prevođenje najnovije generacije.\nza ruski i korejski jezik


Regionalna laboratorija politika | Centar za obrazovne politike\nOvaj regionalni događaj okupio je donosioce odluka i kreatore politika, predstavnike škola, organizacija civilnog društva, i drugih organizacija koje se bave pitanjima siromaštva i socijalne isključenosti iz regiona Zapadnog Balkana i Turske.\nU ime nacionalne platforme koja je uspostavljena u okviru projekta početkom 2022. godine, događaju su prisustvovali predstavnici Ministarstva prosvete, nauke i tehnološkog razvoja Republike Srbije, Skupštine grada Niša, Tehničke škole iz Vladičinog Hana i Centara za obrazovne politike.\nNa događaju je predstavljen komparativni izveštaj koji je nastao u okviru projekta koji daje pregled postojećih politika i mera koje doprinose pravednosti u obrazovanju, glavnih prepreka za učenike niskog socio-ekonomskog statusa, kao i zaključke i preporuke u cilju unapređivanja pravednosti u obrazovnim sistemima u regionu Zapadnog Balkana i Turske.\nPredstavnici nacionalne platforme su tokom događaja započeli rad na izradi Mape puta za unapređivanje pravednosti u obrazovanju koja će biti predmet daljeg rada nacionalne platforme za vreme trajanja projekta.\nOrganizator događaja bila je Mreža centara za obrazovne politike (NEPC – Network of Education Policy Centers) kao jedna od partnerskih organizacija u projektu ARISE.\nCentar za obrazovne politike je implementacioni partner projekta u Srbiji.


Nacionalna godišnja konferencija Unije srednjoškolaca Crne Gore\nVjerovatno ste svi već dobro upoznati da Juventas i Unija srednjoškolaca Crne Gore uveliko sprovode projekat ,,Srednjoškolski stav“, uz saradnju i finansijsku podršku Schüler Helfen Leben - SHL fondacije. Većina vas koja u učeničkom parlamentu svoje škole, imala je priliku da se upozna sa svim segmentima projekta tokom panel diskusija u svojim školama, održanim u prvom polugođu školske 2014/15 godine.\nGlavni dio projekta predstavlja Nacionalna godišnja konferencija, koja će obuhvatiti 100 učesnika iz svih crnogorskih učeničkih parlamenta srednjih škola, a koja će se održati sredinom marta 2015. godine.Važno je istaći da će svi odabrani učesnici Konferencije (dvoje učenika po školi) imati priliku da osim usvajanja znanja i iskustva kolega iz Crne Gore i regiona, moći da se prijave za članstvo i rad u Uniji srednjoškolaca Crne Gore.\nPotrebno je da svi zainteresovani popune i pošalju aplikativnu formu i video snimak na\nAplikativnu formu možete preuzeti ovdje\nRok za prijavu: 15. februar 2015. godine\nPravo na učešće imaju svi srednjoškolci/ke iz Crne Gore koji su članovi učeničkih parlamenata svojih srednjih škola. Svi troškovi učesnika/ca Konferencije biće u potpunosti pokriveni, uključujući transport, smještaj, hranu i radni material.\nPOŽURI, PRIJAVI SE!


Promet u nemačkoj maloprodaji u martu je pao najsnažnije od januara 2007. godine budući da su prodavnice širom zemlje bile zatvorene kako bi se sprečilo širenje koronavirusa, pokazali su u četvrtak podaci statističke kancelarije.\nPromet u maloprodaji u martu je na mesečnom nivou potonuo 5,6 odsto, pokazali su podaci Destatisa. Analitičari su predviđali 7,3-postotni pad, navodi Rojters, a prenosi Večernji.hr.\nNa godišnjem nivou promet je pao 2,8 odsto. Mart je ipak doneo snažan rast prodaje u prodavnicama hrane, pića i duvanskih proizvoda jer su domaćinstva gomilala zalihe osnovnih potrepština pred početak karantina.\nPorastao je promet u supermarketima i apotekama čiji rad nije prekinut za vreme karantina, beleže u statističkoj kancelariji. Prošle nedelje neke prodavnice u Nemačkoj su ponovno počele s radom u sklopu popuštanja mera karantina, podseća Rojters.\nOdvojeno je juče ministar privrede upozorio da će pandemija koronavirusa gurnuti najveću evropsku privredu u najdublju recesiju od Drugog svetskog rata.\nVlada je drastično izmenila prognozu rasta za 2020. i sada očekuje pad BDP-a za 6,3 odsto, nasuprot još u janurau predviđenog rasta od 1,1 odsto. Vrhunac krize očekuju u drugom tromesečju, nakon čega bi trebao uslediti opravak, uz pretpostavku da ne dođe do drugog talasa širenja zaraze.


Skupština Vojvodine o Statutu 13. maja | Autonomija\nNa današnjoj sednici Kolegijuma napravljen je "značajan iskorak"\nSkupština Vojvodine raspravljaće o Predlogu statuta te pkrajine na sednici koja je planirana za 13. maj, saopšteno je danas nakon sednice Kolegijuma pokrajinskog parlamenta.\nU saopštenju za javnost se navodi da su na današnjoj sednici Kolegijuma nastavljene konsultacije u vezi sa definisanjem teksta Nacrta statuta i da je napravljen „značajan iskorak“.\n„Članovi Kolegijuma, koji čine predsednik, potpredsednici, sekretar i predsednici poslaničkih grupa, u toku današnjeg dana došli su do značajnog iskoraka ka konačnom tekstu Nacrta, s ciljem da se postigne dogovor pre održavanja sednice Odbora za pitanja ustavno-pravnog položaja Pokrajine“, navodi se u saopštenju.\nDodaje se da je tekst Nacrta statuta „dodatno prečišćen“ i biće dostavljen članovima Kolegijuma radi daljih usaglašavanja u okviru svojih poslaničkih grupa.\n„Postoji jako uverenje da će se pronaći rešenje kojim će se postići izglasavanje ovog akta dvotrećinskom većinom i da će se proces uspešno okončati do 6. juna, kako je predviđeno odlukom Ustavnog suda Srbije“, piše u saopštenju.\nUstavni sud Srbije je krajem prošle godine osporio dve trećine odredaba Statuta Vojvodine, a inicijativu za ocenu ustavnosti podnela je Demokratska stranka Srbije.


BBC 10 11 2006\nDeo posmatrača medjutim ne očekuje da će već danas formalno biti doneta odluka o odlaganju. Dobar poznavalac američke spoljne politike Obrad Kesić u izjavi za BBC kaže da će na današnjem sastanku najverovatnije "prevladati inercija " odnosno da će Kontakt grupa ponoviti da status Kosova treba da bude rešen do kraja godine i da Marti Ahtisari uživa njenu punu podršku.\nVašington "sledeće nedelje prihvata odlaganje"\nPrema Kesićevim rečima jedan od razloga za to je što unutar američke administracije još uvek nije doneta odluka da se pristane na zahtev Rusije i dela evropskih zemalja i da se rešenje pomeri za prve mesece sledeće godine.\nObrad Kesić medjutim dodaje da će najverovatnije sledeće nedelje Vašington doneti odluku da pristane na odlaganje.\nOn očekuje da ta odluka bude doneta u kabinetu američkog podpredsednika Dika Čejnija, na sastanku na kojem će učestvovati svi funkcioneri američke administracije koji se bave Kosovom .\nObrad Kesić kaže i da je oko pitanja odlaganja odluke o Kosovu proteklih nedelja došlo do spora unutar administracije.\nPrema njegovim rečima, na jednoj strani je bio Stejt department koji je insistirao da se na odlaganje može pristati samo ako se izbori u Srbiji održe do kraja decembra, dok je na drugoj Bela kuća (odnosno savetnik američkog predsednika za nacionalnu bezbednost) bila stava da je odlaganje prihvatljivo i ako se izbori u Srbiji održe do kraja januara.\nKesić objašnjava da će zbog toga spor najverovatnije biti razrešen u kabinetu podpredsednika Čejnija i da će se Vašington po svemu sudeći prikloniti stavu Rusije i dela evropskih zemalja.


ZAVETNICI: Vlada Srbije hitno da se odredi prema porukama Mekalistera!\n07/14/2016 23:02 Srbija Politika\nSrpski sabor Zavetnici podseća da je u više navrata upozoravao javnost da će "Srbija na putu u EU biti primorana da svoj suverenitet u potpunosti preda u ruke briselskih nadnacionalnih struktura koje će joj određivati spoljnopolitički kurs, i to isključivo na štetu interesa njenog naroda".\nIlustracija (Foto: Zavetnici)\n- Nakon današnje posete Mekalistera više je nego jasno da su pitanje srpskog priznanja tzv. Kosova, uvođenje sankcija Rusiji i prekid ekonomske i vojne saradnje sa njenim saveznicima ključni uslovi u procesu srpskog pridruživanja EU. Svesni činjenice da bi postupanje po diktatu EU značilo de fakto legalizaciju političke, privredne i vojno-bezbednosne okupacije Srbije, tražimo od Vlade Republike Srbije da hitno odgovori na ovakve poruke i da se prema njima jasno odredi. U tom pogledu zahtevamo od režima da odustane od evropskih integracija i hitno raspiše narodni referendum o daljem putu u EU. Mišljenja smo da je u trenucima kada je koncept EU u potpunosti propao krajnje vreme da se Srbija okrene svojim državnim i nacionalnim interesima, a to su jačanje međudržavnih odnosa sa Rusijom, Kinom i ostalim državama BRIKS-a i ODKB-ja. Smatramo da je nakon ovakvih izjava Dejvida Mekalistera postalo jasno da je politika bezalternativnih integracija u EU postala krajnje besmislena i doživela svoj potpuni krah - saopštavaju Zavetnici.\nMEKALISTER PRETI: Ako želi u EU, Srbija ovo mora da uradi!\nSrpska liga primljena u Ministarstvu spoljnih poslova Donjecke Narodne Republike\nSNS kupio "odbornika Dveri", a zatim MUP sprečio lepljenje plakata!?\nTrener Zvezdinih košarkaša zna šta je potrebno da bi sezonu završili titulom prvaka Srbije


Pronađen tunel koji su šverceri marihuane koristili za transport robe iz Kanade u Ameriku\nU policijskoj akciji uhapšeno je pet osumnjičenih narko-dilera. U Sjedinjenim Državama, ovo je vrlo šokantna vijest, s obzirom na to da je imigraciona i kontrola granica posebno pojačana usled pretnji terorističkim napadima... Skriven iza plastenika –nalazi se otvor tunela – tajnog prolaza izmedju Amerike i Kanade... Dug 110, a širok 3 metra - slobodan prolaz do Amerike koju usled terorističkih pretnji sada posebno obebedjuju…\nTunel koji počinje kod plastenika u Kanadi završava u dnevnoj sobi kuće u državi Vašington. Ojačan je železnim stubovima i cementnim pločama.... Rodney Benson, Federalna Agencija za sprečavanje šverca narkotika kaže da je tunel posebno ojacan drvenim daskama…\nZidovi i svod ovog tunela ojačani su sa oko hiljadu ovakvih dasaka, kaže Benson. Federalni agenti dobili su inforacije o tunelu u vrijeme izgradnje. Pratili su situaciju kamerama i konačno pohapsili osumnjičene dilere marihuane.\nOtkrivanje tunela povećalo je zabrinutost u Sjedinjenimm Državama jer je granica prema Kanadi porozna i slabo obezjedjena… sa jedne strane puta je Amerika, sa druge Kanada. Slični tuneli pronadjeni su i na granici sa Meksikom… Istraga na Severu zemlje nije završena jer nadležni utvrdjuju da li je otkriveni tunel - zaista i jedini na tom području…


Vesti online / Vesti / Srbija / Prokopan jaz u vlasti\nProkopan jaz u vlasti\nSvečano otvaranje beogradske železničke stanice Prokop poslužilo je bivšem ministru saobraćaja i počasnom predsedniku socijalista Milutinu Mrkonjiću da pokrene u javnosti pitanja ko je krečio, a ko mazao birače i tako prokopa naizgled dobre odnose u vlasti između SPS-a i naprednjaka.\nKrečenje starih projekata: Svečanost u Beogradu\nMrkonjić je izjavom da se ne bi pojavio na otvaranju Prokopa čak ni da je bio pozvan, jer on otvara nove projekte, a ne one ofarbane i sveže okrečene, izazvao je lavinu komentara. Uzavrelu situaciju smirivao je lider SPS-a Ivica Dačić prebacujući krivicu na opoziciju, što stručna javnost uveliko komentariše kao prljava predizborna nadgornjavanja.\nOdgovor bivšem ministru prvo je stigao je od njegove naslednice, potpredsednice SNS-a Zorane Mihajlović koja mu je poručila da je tokom dugogodišnjeg sedenja u Vladi i on mogao da prekreči Prokop da se nije bavio organizacijom muzičkih koncerata.\nNije čisto kao suza\nToplički centar za demokratiju i ljudska prava podseća da je bio građanski nadzornik u predmetu Prokop. Po tužbi tog Centra Upravni sud doneo je presudu kojom je utvrdio da su u prekršene antikorupcijske odredbe Zakona o javnim nabavkama. Presudom je, ističu, utvrđeno da je tender bio nezakonit, iako je premijer rekao da je sve "čisto kao suza".\nDok je ministarka zamerila Mrkonjiću rad na muzičkim nastupima folk zvezde i partnerke Ane Bekute, ministar policije Nebojša Stefanović podgrejao je stare teorije zavere. On se u polemiku uključio ocenom da je premijer Vučić bio u pravu kada je rekao da će se svi udružiti kako bi pokušali da ga sruše.\nStrasti je pokušao da smiri ministar energetike, socijalista Aleksandar Antić, isticanjem da je završetak radova na železničkoj stanici Prokop za Srbiju i njene građane "toliko veliki da nikakve polemičke reči u ovom trenutku ne mogu da ga nadmaše". Nadovezala se ponovo ministarka Zorana Mihajlović i Antića zamolila da kad se nepozvan uključi u polemiku, treba da, osim kao ministar, na Mrkonjićeve izjave reaguje i kao zamenik predsednika SPS-a.\n- Nemoj da ovi poltroni pokušavaju da politizuju moje mišljenje - uzvratio je Mrkonjić i, aludirajući na Stefanovićev prepisani doktorat, dodao da i on upravo prepisuje jedan i da mu dobro ide.\nIvica Dačić je ocenio polemiku oko Prokopa apsolutno nepotrebnom i štetnom.\n- Za zaustavljanje tog projekta krivi su oni koji se i sada okupljaju u neki novi DOS - snašao se Dačić da izmesti svađu iz dvorišta vlasti i dobio pohvale Mihajlovićeve zato što je, kako je navela, demantovao Mrkonjića.\nZa razliku od Dačića, ona ipak ne misli da je polemika bila nepotrebna, već kako je istakla, treba da se zna šta visoki funckioneri koalicionog partnera naprednjaka misle o rezultatima Vlade.\nIz opozicije je stigla reakcija Liberalno-demokratske stranke koja je Dačiću poručila da SNS i SPS uz svu međusobnu mržnju i sukobe jedini zajednički imenitelj nalaze u optuživanju stranaka koje su činile DOS za sve nevolje u Srbiji.\n* Prokop ozbiljno zavadio socijaliste i naprednjake, Dačić smiruje situaciju\n* Odbrana Vučića: Premijer bio u pravu, hoće da ga sruše\n* Posle 40 godina otvoren Prokop: Srbija na stanici ka Evropi, kašnjenja neće biti\nEKONOMIJA Mrka izveo Bekutu na Prokop, Zorana pobesnela


Rusija odgovorila Pompeu: Nadmeni ispadi iz Vašingtona više ne iznenađuju - 10.07.2020, Sputnik Srbija\nRusko Ministarstvo spoljnih poslova oglasilo se povodom izjave državnog sekretara SAD Majka Pompea o nacrtu ruske rezolucije o Siriji, rekavši da je to još... 10.07.2020, Sputnik Srbija\n14:57 10.07.2020 (Osveženo: 00:59 26.08.2021)\n„Moskva je razočarana time kako je američki državni sekretar Majk Pompeo dozvolio sebi da komentariše diskusije u SB UN u vezi sa nacrtom rezolucije o pograničnom mehanizmu isporuke humanitarne pomoću Siriji. To je još jedan pokušaj izvrtanja činjenica i realnosti u korist svojih političkih interesa. Nadmeni ispadi iz Vašingtona protiv Rusije i Kine, nažalost, više ne iznenađuju. Ali iznenađuje lakoća s kojom se otvoreno izvrće aktuelna situacija u Siriji na račun špekulacija o humanitarnim potrebama Sirijaca“, navodi se u saopštenju Ministarstva.\nIstiče se da Rusija nije protiv produženja pograničnog mehanizma.\n„Međutim, smatramo da je neophodno da se mehanizam uskladi sa realnom situacijom ’na terenu‘, pre svega u Idlibu i da se izbegnu situacije u kojima bi on ometao organizovanje humanitarnih isporuka iz unutrašnjih delova zemlje, preko kontakt linije“, precizirano je u saopštenju.\nKako se ističe, Moskva se uvek zalagala i zalaže se za povećanje isporuka humanitarne pomoći svim Sirijcima kojima je to neophodno na celoj teritoriji Sirije u dogovoru sa vladom zemlje, u koju se pomoć šalje.\n„Upravo tu okolnost zapadne zemlje ’dočekuju na nož‘. To samo potvrđuje da nisu zainteresovani za pomoć onima kojima je to neophodno i da je njihova jedina težnja da iskoriste humanitarnu pomoć kao instrument za podrivanje suvereniteta i teritorijalnog integriteta Sirije“, navodi se u saopštenju.\nAmerički državni sekretar Majk Pompeo pozvao je svet da kazni Rusiju i Kinu zbog ulaganja veta u Savetu bezbednosti UN kad je reč o humanitarnim aspektima u Siriji. Kako kaže, one zloupotrebljavaju svoje pravo veta u SB, kako bi podržale strategiju Asadovog režima — izgladnjivanje na smrt sopstvenog naroda.


Uzroci ovog nesvakidašnjeg diplomatskog presedana je vraćanje delegacije kadeta Vojne akademije iz Beograda koji su u subotu krenuli u Hrvatsku s namerom da prisustvuju bogosluženju za jasenovačke žrtve, kao i reakcije zvaničnika iz obe države koje su usledile nakon toga.\nNaime, sa obeju strana stizale su oštre ocene ovog čina, ni jedna od strana nije se libila da potegne optužbe za namerno izazivanje tenzija, incidentata i namere da se scenario iz 1991. godine ponovi. Dok su srpski zvaničnici napadali hrvatske, optužujući ih za provokacije, oni su to činili istom merom tvrdeći da je prava namera ovog dolaska srpskih kadeta u stvari politička provokacija iz Srbije.\nPosle toga, ambasadorka Srbije u Zagrebu, Mira Nikolić je na zakazanom sastanku želela da uputi protestnu notu hrvatskim zvaničnicima zbog neosnovanog vraćanja kadeta Vojne akademije, ali hrvatski zvaničnici nisu želeli da je prime.\nKako bi odgovorila istom merom, amabasadorka je juče odbila da primi protestu notu hrvatskog Ministarstva spoljnih i evropskih poslova upućenu Srbiji zbog, kako su oni naveli nenajavljenog i nezakonitog ulaska pripadnika vojske Srbije u tu zemlju. Kao razlog ovog odbijanja u saopštenju Ministarstva spoljnih poslova Srbije navodi se činjenica je i srpska protestna nota upućena u Hrvatskoj odbijena.\nIako su ovakvi postupci u suprotnosti sa osnovama međunarodnog prava obe države su nastavile da se drže svojih prvobitnih namera- da ne popuste ovoj drugoj.\nPredmet ismevanja na društvenim mrežama\nOvakav vid "dečje diplomatije" postao je glavna tema na društvenim mrežama te veliki broj ljudi komenatriše činjenicu da su zvanične institucije dve suverene, nezavisne države, od kojih je jedna članica Evropske unije, pokušale da reše svoje dipolmatske probleme time što će zadati "packu" ovoj drugoj tako što će imitirati poteze ove druge - u ovom slučaju odbiti da prime protestnu notu.


RTS :: Dačić i Đurić sa Bratuom o situaciji na KiM\nPolitika Dačić i Đurić sa Bratuom o situaciji na KiM\nčetvrtak, 09. avg 2018, 13:22 -> 16:50\nPrvi potpredsednik Vlade i ministar spoljnih poslova Ivica Dačić razgovarao je sa šefom Misije OEBS-a na Kosovu, ambasadorom Janom Bratuom, o aktuelnoj situaciji na KiM i pitanjima od značaja za aktivnosti Misije. Sa Bratuom je razgovarao i šef Kancelarije za KiM Marko Đurić koji je rekao da ni 1.938 dana od trenutka kad je u briselskom dijalogu postignut dogovor, Priština nije uradila ništa na formiranju Zajednice srpskih opština.\nObostrano je konstatovan značaj delovanja Misije u skladu sa njenim mandatom i statusnom neutralnošću..\nI direktor Kancelarije za KiM Marko Đurić je razgovarao sa Bratuom. Srbija će još intenzivnije nastaviti da politički, ekonomski, ulaganjem u infrastrukturu, obrazovanje, zdravstvo i u svakom drugom smislu pomaže srpskom narodu na Kosovu i Metohiji, istakao je Đurić na sastanku.\nSa Bratuom je razgovarao i o neophodnosti poštovanja i unapređenja ljudskih prava Srba na Kosovu i Metohiji.\nSagovornici su razmenili mišljenja o aktuelnoj političko-bezbednosnoj situaciji na KiM i složili se da je potrebno nastaviti rešavanje otvorenih pitanja dijalogom, saopštila je Kancelarija za Kosovo i Metohiju.\nĐurić je konstatovao da ni 1.938 dana od trenutka kad je u briselskom dijalogu postignut dogovor, Priština nije uradila ništa na formiranju Zajednice srpskih opština.


Grad Zrenjanin - Rezime 32. ''Dana piva'' - zadržan visok nivo programa i posećenosti\nPočetna / Rezime 32. ''Dana piva'' - zadržan visok nivo programa i posećenosti /\nRezime 32. ''Dana piva'' - zadržan visok nivo programa i posećenosti\nU zrenjaninskoj Gradskoj kući danas je održana završna konferencija za novinare, na kojoj su sumirani rezultati i promovisan film o događajima tokom 32. manifestacije “Dani piva”. Prisutnima su se obratili gradonačelnik Zrenjanina Čedomir Janjić, pomoćnik direktora Turističke organizacije grada Zrenjanina Sanja Petrović i PR “Dana piva” Jadranka Janković Nešić. Konferenciji su prisustvovali i zamenik gradonačelnika Saša Santovac, pomoćnici Željka Milošević, Duško Radišić i Simo Salapura i brojni predstavnici zrenjaninskih medija.\n“Čitav niz različitih događaja na 15 lokacija, sa preko hiljadu učesnika, za sve generacije, i ostvaren najviši nivo bezbednosti, bez ijednog većeg incidenta, izuzetan je rezultat naše manifestacije. Nažalost, nismo uspeli da oborimo rekord što se tiče posete, nije nas vreme poslužilo, ali smo ipak neke rekorde oborili. Petak je bio fantastičan, po proceni policije više od sto hiljada ljudi je bilo u gradu, očekivali smo bar toliko i u subotu, ali vreme nismo uspeli da naručimo. Manifestaciju je tokom sedam dana posetilo nekih 400.000 ljudi, što smatram sjajnom posetom koja opravdava sve naše napore da “Dani piva” budu među tri najveće turističke manifestacije u Srbiji”, kazao je gradonačelnik i zahvalio se Policijskoj upravi Zrenjanin, ljudima koji su radili na obezbeđenju i organizaciji događaja i koncerata, javnim gradskim službama, na dobro odrađenom poslu.\n“Lično sam veoma zadovoljan kako je sve proteklo, smeštajni kapaciteti su bili prebukirani, mnogo je gostiju bilo i iz inostranstva i mislim da je ovo najbolji pokazatelj našim preduzetnicima gde treba da ulažu, jer očigledno je da Zrenjaninu nedostaju smeštajni kapaciteti, ne samo kada su “Dani piva”, već je problema sa smeštajem gostiju bilo tokom celog leta”, rekao je Čedomir Janjić.\nOn je podsetio i na nove sadržaje na “Danima piva”, posebno se osvrnuvši na prezentaciju gradova iz Mađarske na Trgu slobode i međunarodni stručni simpozijum o pivarstvu. Prvi finansijski efekti manifestacije, po njegovim rečima, takođe su veoma povoljni.\n“Samo od zakupa štandova ostvareni su prihodi od 11,6 miliona dinara, što je veoma ozbiljan prihod i od kog su pokriveni troškovi svih izvođača na manifestaciji. Očekujemo indirektne prihode i od PDV-a, imamo i neke procene ekonomskih stručnjaka da je preko 4 miliona evra ušlo u grad, odnosno da je tolika potrošnja ostvarena tokom manifestacije, što je takođe sjajno. Pretpostavljam da su zadovoljni i zakupci i oni koji se bave različitim vrstama usluga”, napomenuo je gradonačelnik, podsetivši da je ovakav koncept “Dana piva” napravljen pre tri godine, te da će se on dalje unapređivati, o čemu se razmišlja već za naredne, 33. “Dane piva”.\nPomoćnik direktora Turističke organizacije grada Zrenjanina Sanja Petrović podsetila je da jedan od rekorda oboren na koncertu Zrenjaninske filharmonije, kada je, po nekim procenama, na Trgu slobode bilo oko 20 hiljada ljudi, dok je koncertu “Bijelog dugmeta” prisustvovalo 54 hiljade ljudi.\n“Nije to ni najvažnije, već da smo mi uspeli da, svojom gostoprimljivošću, gostoljubivošću i srdačnošću, pošaljemo iz grada jako lepu sliku, da su naši gosti poneli najlepše utiske i to će u narednom periodu sigurno biti pokretač i nekih budućih dolazaka turista u naš grad. Program smo koncipirali tako da zadovolji sve kriterijume, različite ciljne grupe i sve starosne strukture i upravo je to ono što razlikuje “Dane piva” od svih drugih manifestacija u našoj zemlji”, istakla je Petrovićeva.\nTokom današnje konferencije za novinare prikazan je i desetominutni film posvećen 32. “Danima piva”, urađen u produkciji zrenjaninske kuće “Digital Stajl”, koji možete pogledati ovde:


Vremenska prognoza: Smederevo\nPoštovani nalazite se na strani vremenske prognoze za selo, mesto ili grad Smederevo. Na ovoj strani možete saznati trenutnu i dugoročnu vremensku prognozi za selo, mesto ili grad Smederevo. Kada je reč o kratkoročnoj vremenskoj prognozi za selo, mesto ili grad Smederevo, možete saznati trenutnu temeraturu, brzinu vetra, vlažnost, kao i atmosferski pritisak. Kada je reč o dugoročnoj prognozi vremena za selo, mesto ili grad Smederevo možete pogledati predviđanja za opis vremena, temperaturu, pritisak i brzinu vetra.\nPrognoza vremena, Smederevo\nSve podatke o vremenu za (selo, mesto ili grad) Smederevo prenosimo Vam sa najboljim namerama. Ne garantujemo potpunu tačnost podataka koje pronađete na našem sajtu. Podatke o vremenu prenosimo sa ozbiljnih svetskih meteoroloških sajtova.


► Obradović: Vučić da kaže šta planira s Kosovom\n"Nakon javnog priznanja Boltona da se na sastancima između Beograda i Prišine razgovaralo o podeli Kosova i razgraničenju, i to ne na njegovu inicijativu, pitamo Vučića da li je tačno da je samoinicijativno još 2018. godine pokrenuo temu podele i razgraničenja na tajnim sastancima sa predstavnicima separatističke vlasti u Prištini?", navodi se u današnjem saopštenju.\nObradović pita Vučića ko ga je od državnih organa Srbije, i kada, ovlastio da pokreće ovu temu i na osnovu koje pregovaračke platforme usvojene u Narodnoj skupštini.\n"Da li je svestan da ovim krši Ustav Srbije i svoju predsedničku zakletvu, kao i Rezoluciju 1244 SB UN, kao i da čini teško krivično delo ugrožavanja teritorijalnog integriteta i suvereniteta i priznanja okupacije dela naše državne teritorije?", navodi se u saopštenju.\nObradović pita da li Vučić sa istom inicijativom putuje i u Pariz na razgovore s predsednikom Francuske Emanuelom Makronom, a potom na konferenciju u Brisel i direktan sastanak sa novim premijerom Kosova, odnosno da li planira da sa Hotijem nastavi "tamo gde je stao" sa Hašimom Tačijem?\n"Zašto se ovih dana i nedelja toliko ubrzavaju ovi pregovori ako cilj nije upravo hitno priznanje lažne države Kosova kao nezavisne od strane Beograda, njen ulazak u UN i stvaranje Velike Albanije? Da li je moguće da je na čelu države Srbije predsednik koji je spreman da trguje s nacionalnim i državnim interesima i da je samo ostalo još da se vidi šta dobija zauzvrat za ovaj čin izdaje?", navodi se u saopštenju.\nObradović pita zašto Vučić ne informiše domaću javnost o onom što radi i planira.\n"I zašto ne upozna građane Srbije s činjenicom da ne može biti podele i razgraničenja s nacionalnom manjinom koja živi u Srbiji na prostoru Kosova i da je preduslov za razgraničenje priznanje nezavisnosti lažne države Kosovo?", navodi Obradović u saopštenju.


Živković: "'Grobari' su mu dali dodatni motiv" - Sportske.net\nŽivković: "'Grobari' su mu dali dodatni motiv"\nJunak Partizanove pobede nad Steauom Andrija Živković poručio je da su mu "Grobari" svojom podrškom dali dodatni motiv da se dokaže na terenu i da crno-belima pomogne da se plasiraju u baraž za Ligu šampiona.\nMilinković: "U sredu smo naučili nešto veoma bitno..."LŠ - Šta Partizan čeka na žrebu?Brašanac: "Voleo bih da izvučemo Seltik"SL - Šampion lovi "Golubove", lider u SurduliciIlić: "Vratilo nam se za sve lude utakmice"\nCentralna figura sinoćnjeg trijumfa Partizana nad Steauom bio je Andrija Živković koji je pokazao da rumunski novinari nisu pogrešili kada su ga uporedili sa Lionelom Mesijem.\n"Pa dobro, ne znam šta da kažem na to, Mesi je moj idol i neka bude tako", rekao je Živković dan nakon utakmice.\nPartizan je u sredu savladao Steauu sa 4:2 i ukupnim rezultatom 5:3 izborio plasman u plej-of fazu kvalifikacija za Ligu šampiona.\nAndrija Živković je priznao da mu je sve još čudno, da je njegova ekipa odigrala tešku utakmicu i da je znala da joj neće biti lako.\n"Gubili smo na poliuvremenu 1:2 ali smo verovali u pobedu i u to da možemo da preokrenemo rezultat, što smo na kraju i učinili", rekao je Živković.\nNavijači su tokom utakmice skandirali njegovo ime a na početku utakmice je na južnoj tribini bila zastava sa njegovim likom, a Živković je rekao da navijačima može samo da zahvali.\n"Sve mi to mnogo znači i kada sam to video pre početka utakmice imao sam motiv da igram bolje", rekao je on i ponovio da mu nije žao što je odlučio da ostane u Partizanu.


Učesnici konferencije koju je organizovao Atlantski savet o saradnji Vojske Srbije sa oružanim snagama država članica NATO\nUkoliko Srbija ne želi, ili pak želi, da postane članica NATO, to je njena odluka, koja će biti prihvaćena, rekao je danas šef Kancelarije NATO za vezu u Beogradu general Ćezare Marineli.\nSrbija je mesto stabilnosti na Balkanu i u Alijansi vrednuju poziciju i sve ono što se čini na tom polju, kao i napore koje Srbija ulaže učešćem u mirovnim operacijama, izjavio je Marineli na otvaranju konferencije nevladine organizacije Atlantski savet o saradnji Vojske Srbije sa oružanim snagama država članica NATO i dodao da da Alijansa nudi Srbiji obuku njenih vojnika u 29 zemalja.\nNATO je u poslednjih 18 godina preko poverilačkih fondova Srbiji ukupno donirao više od 15 miliona evra, dodao je Marineli.\n"Ako Srbija ne želi da postane NATO članica nema problema, ako Srbija želi da se pridruži to je odluka na nivou Srbije. Ukoliko želi da radi sa NATO-om, to je opet na nivou Srbije. Ako Srbija želi da radi sa drugim zemljama Rusijom, Belorusuijom - to nikakav problem ne predstavlja za NATO”, poručio je.\nZajednička vežba u Mladenovcu\nNATO želi mir i stabilnost i ceni napore koje Srbija ulaže učešćem u mirovnim operacijama, naveo je Marineli i najavio zajedničku vežbu sa pripadnicima policije u Mladenovcu sledećeg meseca.\nVežbu pod nazivom "Srbija 2018" će zajedno organizovati NATO Evroatlanski centar za koordinaciju aktivnosti u pružanju hitnog odgovora (EADRČ) i MUP Srbije. Vežba će biti održana od 8. do 11. oktobra u Mladenovcu, a cilj vežbe je poboljšanje interoperabilnosti u međunarodnim operacijama odgovora na katastrofe.\nRanković je ocenio da je vojna neutralnost Srbije „prava mera“ odnosa i saradnje sa svim zainteresovanim stranama“ i da se zato sarađuje i sa partnerima na istoku i zapadu.\nŠef delegacije Skupštine Srbije pri Parlamentarnoj skupštini NATO Dragan Šormaz rekao je da saradnja funkcioniše na visokom nivou i podsetio da je Srbija u parlamentarnoj skupštini NATO-a pridruženi član što znači da ima pravo na podnošenje amandmana, ali ne i da glasa.\nSlika o Srbiji sada je dosta promenjena i svi predlozi koje dajamo uglavnom budu u usvojeni, rekao je Šormaz i dodao da se Srbija smatra kredibilnim partnerom i tom telu.


ZAP - Gradjevinarstvo.rs\n011 3442 768\n011 2455 118\nPošaljite e-mail za ZAP\nKategorije za ZAP\nVesti vezane za ZAP\nHotel popularnog lanca „Hilton“ kod Slavije će izroniti iz korova. Naime, radnici raščišćavaju zaraslo zemljište na uglu Kralja Milana i Kralja Milutina, gde će se izgraditi pomenuti objekat. Sledi pravljenje podzemne garaže na četiri nivoa i postav...\nItalijansko poslovno udruženje Federlegnoarredo koje okuplja više od 3.000 kompanija iz oblasti drvne industrije i nameštaja javnosti je i zvanično predstavilo svoje šesto predstavništvo u svetu - Beogradski desk. Njegova glavna uloga je da poveže s...\nStiže i „Hilton“\nProjekat ovog ugaonog objekta je ranije najavljen, a prve informacije o izgradnji na ovoj ekskluzivnoj lokaciji pojavile su se još tokom prošle decenije. Radi se dakle o zgradi na uglu ulica Kralja Milana i Kralja Milutina, čiju je urbanističku razr...\nUmesto aviona, podižu stanove\nBivši vlasnici kompanije "Marbo produkt" Andrej Jovanović i Bojan Milovanović na jesen bi trebalo da počnu da grade stambeno-poslovni kompleks u Bloku 67a u Novom Beogradu. Na toj lokaciji površine 3,6 hektara između ulica Jurija Gagarina i Omladins...


Delegacija Maroka u BiH - Klix.ba\nBiH Delegacija Maroka u BiH\nDelegacija Maroka u BiH\n10.11.2008. u 17:50\nZamjenica ministra vanjskih poslova BiH Ana Trišić-Babić primila je danas u Sarajevu delegaciju Kraljevine Maroko, koju je predvodila Latifa Akharbach, državni sekretar Ministarstva vanjskih poslova Kraljevine Maroko.\nTrišić-Babić izrazila je zadovoljstvo posjetom, te informisala delegaciju o trenutnoj političkoj situaciji u zemlji i aktivnostima koje BiH poduzima na svom putu ka evroatlantskim integracijama.\nSaopćeno je da je saradnja dviju zemalja na dobrom nivou ali da postoji prostor za daljnje unapređivanje političkih i ekonomskih odnosa.\nAkharbach je informisala delegaciju Ministarstva vanjskih poslova (MVP) BiH o političkoj situaciji Kraljevine Maroko, te spoljnoj politici koju vode.\nIstaknuto je da je bilateralna saradnja dviju zemalja dobra ali da se treba raditi na uspostavljanju saradnje na više nivoa. Naglašeno je da je parlamentarna saradnja dviju zemalja od velikog značaja, te sa tim u vezi predložena je razmjena posjeta parlamentarnih delegacija dviju zemalja.\nAkharbach je izjavila da BiH i Maroko trebaju unaprijediti ekonomsku saradnju i, s tim u vezi, naglasila da Maroko priprema prijedlog Sporazuma o podsticaju investitora za koji se nada da će biti i realizovan.\nIstaknuto je da BiH ima velike potencijale za razvoj turizma, te da BiH i Maroko trebaju usko sarađivati na tom domenu.\nTrišić-Babić je istakla da bi komunikacija između dviju zemalja bila u znatnoj mjeri unaprijeđena kada bi se otvorilo diplomatsko predstavništvo Kraljevine Maroko u Sarajevu. Ona je informirala delegaciju Maroka i o kandidaturi BiH za nestalnu članicu Vijeća sigurnosti Organizacije ujedinjenih nacija za 2010.- 2011. godinu, saopćeno je iz Ureda za odnose s javnošću MVP-a BiH.


Najbolji bh. plivači se bore za titule državnih prvaka u Banjaluci – Fokus.ba\nNajbolji bh. plivači se bore za titule državnih prvaka u Banjaluci\nNa olimpijskom bazenu u Banjaluci danas je svečano otvoreno Ljetno prvenstvo Bosne i Hercegovne u plivanju, javlja Anadolu Agency (AA).\nNajbolji plivači iz većine klubova u BiH, većina bh. reprezentativaca danas, sutra i prekostura, bore se za titule državnih prvaka. Prije podne se plivaju kvalifikacione, a popodne finalne trke.\nPrvenstvo je otvorio Goran Raca, predsjednik Plivačkog saveza BiH, koji je objasnio da su državna prvenstva kvalifikaciona za evropska i svjetska takmičenja i po LEN (Evropska plivačka federacija) i po FINA (Međunarodna federacija sportova na vodi) kalendaru, kao što su i mitinzi koje organizuju domaći klubovi.\n“Nadamo se da će plivači, njih 320, pružiti svoj maksimum da isplivaju norme za odlaske na međunarodna takmičenja. Djeca imaju motiv, želju, treba da se dokažu, treba da isplivaju A norme prvenstvena, a ponegdje i B gdje se može i da nastupaju na međunarodnim takmičenjima”, izjavio je Raca za AA.\nNaglasio je da će bh. takmičari u junu nastupiti na Komen kupu na Kipru i Mediteranskim igrama u Španiji, a spremaju se i za Evropsko juniorsko prvenstvu u Helsinkiju sljedeći mjesec i Evropsko seniorsko prvenstvo u Glazgovu u avgustu. Na kraju godine, najbolji plivači iz BiH učestvovaće i na Svjetskom prvenstvu u Kini u decembru.\nIstakao je da plivanje u BiH ide uzlaznom putanjom uprkos finansijski problemima koji prate većinu sportova u BiH.\n“Osnova za pravu vrstu takmičara po FINA i LEN standardima su olimpijski bazeni koje trenutno imaju samo Banjaluka i Sarajevo. Znamo da je u pripremi novi zatvoreni bazen u Trebinju i tu očekujemo ekspanziju u skorije vrijeme”, kazao je Raca.\nKada je u pitanju plivanje pred BiH u sljedećoj godini je i projekat dogovoren na zadnjem LEN kongresu “Learn to Swimm – prevent Drowning” u koji je uključena cijela Evropa. BiH će moći aplicirati za sredstva kako bi djeci od tri do 12 godina omogućili da nauče plivati u cilju prevencije utapanja.\n“Plivanje i mi u ovom sportu smatramo za osnovnu kulturu”, dodao je Raca.


27.10.2012 u 15:00\nVučković i Ćirić potpredsednici DS\nNataša Vučković i Goran Ćirić biće potpredsednici Demokratske stranke, deo je dogovora Borisa Tadića i Dragana Đilasa po kome Tadić odustaje od kandidature i podržava gradonačelnika Beograda u trci za predsednika Demokratske stranke. Vučković i Ćirić su bili na Tadićevoj listi kandidata za potpredsednike. Uz njih potpredsednici će biti i Bojan Pajtić, Milan Marković, Vesna Martinović i Dejan...\n25.10.2012 u 13:00\nTadić: Još bez dogovora, 4. novembra odlučujem o kandidaturi\nNOVI SAD – Predsednik Vlade Vojvodine i potpredsednik Demokratske stranke Bojan Pajtić izjavio je danas da je za zamenika predsednika DS Dragana Đilasa i njega prihvatljiv predlog predsednika DS Borisa Tadića, jer je to u interesu jačanja Demokratske stranke i njenog jedinstva. Pajtić je uoči sednice Skupštine Vojvodine novinarima izjavio da su Đilas i on „potpuno saglasni s tim da se postigne...\n24.10.2012 u 15:00\nTadić: Ako se dogovorimo podržaću Đilasa\nBoris Tadić predsednik Demokratske stranke rekao je danas da se neće kandidovati na stranačkim izborima ako se dogovori sa Draganom Đilasom o načinu funkcionisanja stranke. „U tom slučaju podržao bih kandidaturu Đilasa, a je bih prihvatio neku od ponuda da posredujem u međunarodnim sporovima“, rekao je Tadić u razgovoru sa glavnim urednicima medija. Tadić je kao uslove za dogovor...\n06.10.2012 u 15:00\nKo su Tadićevi i Đilasovi kandidati za potpredsednike\nGlavni sport u Demokratskoj stranci ovih dana je, čini se, prebrojavanje koliko opštinskih odbora je za Borisa Tadića, a koliko za Dragana Đilasa. A jedna od osnovnih disciplina za ovu dvojicu predsedničkih kandidata na predstojećim izborima u DS-u je, opet, „vrbovanje” ljudi za svoj tim, ponajviše onih koji bi bili „kvalitetan materijal” za potpredsedničke funkcije. Tako je najnovija akvizicija...\n03.10.2012 u 17:00\nDo sada Tadića podržalo 60, Đilasa 48 odbora, čeka se Beograd\nBEOGRAD – Kandidature za novo rukovodstvo svakodnevno stižu u Demokratsku stranku, a u ovom trenutku Borisa Tadića je podržalo 60 odbora, a Dragana Đilasa 48 od ukupno 160 odbora koji imaju pravo da imenuju delegate za predstojeću Izbornu skupštinu, saznaje Tanjug u Demokratskoj stranci. Konačna lista kandidata za predsednike i potpredsednike stranke, međutim, znaće se tek 15 dana uoči Izborne...\n29.09.2012 u 17:00\nĐilas započeo kampanju za predsednika DS\nKragujevac – Gradonačelnik Beograda Dragan Đilas je u Kragujevcu održao svoj prvi lobistički skup, na kojem je i zvanično potvrdio da će se kandidovati za predsednika Demokratske stranke.\n29.09.2012 u 15:00\nOd danas i zvanično izborna kampanja u DS\nKragujevac, Beograd – Jučerašnjom sednicom Organizacionog odbora za pripremu izborne Skupštine Demokratske stranke na kojoj je donet pravilnik za vođenje kampanje i obrasci za kandidovanje i zvanično je „otvorena trka” za predsednika partije, ali i za druge visoke funkcije u stranci. Obilazeći lokalne odbore aktuelni predsednik DS-a Boris Tadić je u trku krenuo i pre zvaničnog starta dok će njegov...\n28.09.2012 u 15:00\nNe znam zašto je Tadić nezadovoljan\nTačno je da sam odustao od kandidature za potpredsednika Demokratske stranke, tu odluku sam doneo početkom nedelje. O tome sam prvo obavestio zamenika predsednika DS-a Dragana Đilasa, s kojim sam razgovarao na tu temu i gde je ta opcija bila aktuelna, kaže Aleksandar Šapić, predsednik Gradskog odbora demokrata Beograda, objašnjavajući u razgovoru za „Politiku” svoje motive za takvu odluku. A ti...


OVO MILORADU DODIKU TREBA DA BUDE JASNO, MINISTAR CIKOTIĆ JE BIO VRLO DIREKTAN: "SIPA je aktivna na prostoru kompletne BiH, što uključuje i RS..." - E-index\nMinistar Cikotić je rekao da je suština politike i mudrosti u vođenju politike u traganju za rješenjima, a ne pravljanjem konflikata, jer kako je rekao – konflikte može izazvati svako.\nSelmo Cikotić, ministar sigurnosti Bosne i Hercegovine, izjavio je da su trenutno na sceni u BiH određene politike koje su nastavak rata drugim sredstvima. Cikotić je kazao da je država BiH mnogo spremnija na složenije situacije od ove u kojoj se našla nakon što je Valentin Inzko nametnuo izmjene zakona kojima se zabranjuje negiranje genocida i veličanje ratnih zločinaca.\n“Rješenja traže sveoubuhvatan pristup i da se uključi više interesa, stavova, relevantnih zakona, politika, principa. Lako je izazvati sukob između različitih agencija, pogotovo kada se naelektrizira određenim političkim izjavama”, rekao je Cikotić.\nPrema njegovoj ocjeni, “ova situacija je pitanje odnosa međunarodne zajednice spram Republike Srpske i postupaka koje zvaničnici čine, odluka koje donose.”\nCikotić: SIPA aktivna na području cijele BiH\n“Moramo sačekati da vidimo šta će da napravi međunarodna zajednica”, rekao je Cikotić.\nNajavu Milorada Dodika da će MUP RS sprečavati hapšenja SIPA-e u RS onih ljudi koji ne budu poštovali izmjene Krivičnog zakona BiH koje je nametnuo Inzko, Cikotić je komentarisao ovako:\n“SIPA je aktivna na prostoru kompletne BiH, što uključuje i RS. Ovog trenutka SIPA učestvuje u realizaciji velikog broja aktivnosti. Nemam dilema da će SIPA nastaviti da konstruktivno radi svoj posao u interesu svih građana BiH.”\nDragan Lukač, ministar unutrašnjih poslova RS, rekao je da čeka nalog Dodika i zaključke NSRS o ovoj odluci, a Cikotić je rekao da ima funkcionalnu komunikaciju s njim, kao i s Darkom Ćulumom, direktorom SIPA-e. Cikotić je rekao da uskoro planira obilazak prostorija i poligona za obuku MUP-a RS.\nTakođer, s Ćulumom se vidio protekle sedmice i, prema njegovom mišljenju, ne vidi problem koji može da rezultira sukobom različitih policijskih ili sigurnosnih agencija u BiH.\nRS u sukobu sa međunarodnom zajednicom\n“Mi imamo problem političke naravi, RS je u ozbiljnom sukobu sa međunarodnom zajednicom i ozbiljnijem sukobu sa vrijednostima pravde, slobode i mira. Pojedinim ljudima bi odgovaralo podizanje tenzija, ali znam sa iskustvom koje imam, da je potrebno uložiti puno napora, konsultacija, da se stvari rješavaju u interesu građana”, izjavio je Cikotić.\nMišljenja je da su vrlo često oni koji su u interesu određene etničke grupe, pribjegavali upotrebi nedemokratskih i necivilizovanih metoda, proizvodili su štetu za sve, pogotovo za vlastiti narod.\n“Mi i danas imamo na sceni politike koje su nastavak rata drugim sredstvima. Imamo one koji se predstavljaju nosiocima evropskih vrijednosti, ignorišu potrebu da učestvuju u rješevanju jednog od najozbiljnih pitanja današnje Evrope – pitanja migracija. Tako se odnosi i RS, tako se odnose kantoni s hrvatskom većinom”, poručio je Cikotić.\nMinistar sigurnosti BiH ocijenio je da neće pribjegavati nasilju, ali Evropska unija u posljednje vrijeme pokazuje nestrpljenje za takvo ponašanje pojedinih zvaničnika u BiH.\nCikotić je kazao kako međunarodna zajednica i visoki predstavnik u BiH imaju i konkretne obaveze u rješavanju problema u BiH.\nOptimizam zbog novog visokog predstavnika u BiH\n“OHR je sastavni dio Daytona. Ovlasti Ureda visokog predstavnika uzete su od Predsjedništva BiH, Skupštine i Ustavnog suda BiH. Nisu date ni iz Washingtona ni iz Bruxellesa. Politički sistem BiH nije kompletan ako visoki predstavnik ne radi svoj posao”, poručio je Selmo Cikotić.\n“Imali smo ponašanje velikog broja zvaničnika iz EU – koji kažu da sistem BiH nije funkcionalan, ignorišući činjenicu da visoki predstavnik ne radi što bi trebao da bi sistem bio funkcionalan”, kazao je gost N1.\nŠto se tiče novog visokog predstavnika u BiH Christiana Schmidta, Cikotić je rekao da njegova uloga zavisi od ličnosti, snage, kapaciteta i obima političke podrške koja stoji iza njega. Rekao je da ima jednu dozu optimizma da je međunarodna zajednica prepoznala nedostatke vlastitog odnosa u BiH.


Home // Hrana i Piće // Vesti // Otvoren konkurs za Virtus nagrade\nTrag fondacija, uz podršku Evropske unije, Fondacije Č.S. Mot i Fondacije braće Rokfeler (RBF), raspisuje konkurs za Virtus nagradu za filantropiju uz podršku. Kao i ranijih godina, nagrade se dodeljuju korporacijama, malim i srednjim preduzećima i pojedincima, koji su tokom 2016/2017. godine na najdelotvorniji način podržali neprofitne akcije ili organizacije od opšteg dobra i interesa.\n-Virtus nagrada ustanovljena je 2007. godine, kao prva i najznačajnija nagrada za korporativnu filantropiju u Srbiji. Ponosni smo da je naš rad u oblasti razvoja filantropije dao izuzetne rezultate o čemu govore podaci da su se ljudi širom Srbije pridružili našem naporu da filantropija bude i ostane deo srpske tradicije - izjavila je Marija Mitrović, menadžerka programa filantropije Trag fondacije.\n-Veliki pomak u samom shvatanju filantropije danas ukazuje i razvoj društvene svesti koji se ogleda u činjenici da imamo veliki broj ljudi mlađih od 30 godina sa izraženom potrebom za jačanjem solidarnosti prema pojedincima i ranjivim grupama u društvu, te ove godine pozivamo građane, organizacije civilnog društva, medije, kao i ostale da upravo predlože ove mlade ljude, da ni njihovo dobro ne ostane skriveno.\nVirtus nagrada za 2017. godinu biće dodeljena u 5 glavnih kategorija: Glavna nagrada za doprinos kompanije na nacionalnom nivou, Nagrada za doprinos lokalnoj zajednici u kojoj kompanija posluje, Nagrada za malo i srednje preduzeće, Nagrada za dugoročno partnerstvo između poslovnog i neprofitnog sektora, kao i Nagrada za individualni doprinos filantropiji.\nPrijave za konkurs počinju 16. januara i trajaće sve do 14. februara 2018. godine.


Kawasaki predstavio ’’Nindžu’’ za novu sezonu - Moto Berza\nKawasaki predstavio ’’Nindžu’’ za novu sezonu\nKawasaki Racing Team je zvanično lansirao motocikl za predstojeću sezonu, a na otkrivanju takmičarskog Ninja ZX-10RR motocikla su prisustvovali Džonatan Rea i Tom Sajks.\nKRT je i u 2018. zadržao tradicionalnu zeleno-crno-belu kombinaciju boja, uz svetlo žute i zelene detalje koji naglašavaju trkački izgled novog dvotočkaša.\nOd 2012. do danas, tim je zabeležio 73 pobede, četiri individualne titule i tri naslova u konkurenciji konstruktora. Džonatan Rea je postao prvi Britanac koji je osvojio tri uzastopna naslova.\n"Uvek je zanimljivo na predstavljanju, jer tek tada imam osećaj da sezona stvarno počinje", izjavio je Rea. "Na njima sam ponosan što sam deo Kawasaki porodice."\n"Ove godine je sve moguće, pogotovo jer smo imali odličan test program. Duboko sam ubeđen da smo maksimalno spremni za novu sezonu, pogotovo jer su svi u timu dali 100%."\nNaredna stanica KRT-a je Filip Ajlend, gde za nešto manje od dve sedmice počinje prvi takmičarski vikend u novoj sezoni.


Vesić: Beograd među retkim gradovima gde cene nekretnina rastu | SEEbiz.eu\nObjavljeno: 20.09.2020 / 09:29\nOn je gostujući danas na TV Pink kazao da je u prvih osam meseci ove godine grad Beograd izdao građevinskih dozvola za preko 712.000 kvadratnih metara, gradske opštine za oko 200.000 kvadrata, isto toliko i Republika Srbija, što znači da je ukupno izdato dozvola za preko 1,1 milion kvadrata.\n“Poslednje tri godine samo grad Beograd izdavao je građevinskih dozvola za preko milion kvadrata svake godine što je sa gradskim opštinama i Republikom činilo između 1,3 i 1,4 miliona kvadrata. Poređenje radi 2010. godine grad Beograd je izdao građevinskih dozvola za 14 hiljada kvadrata, 2011. godine za 197 hiljada kvadrata a 2012. godine za 242 hiljade kvadrata”, rekao je Vesić.\nOn je dodao i da je Beograd jedan od retkih evropskih gradova u kome cene nekretnina nisu pale, već da su se uvećale, prenosi Beoinfo.\nTagovi: Goran Vesić, Beograd, tržište nekretnina u Beogradu, cene nekretnina


Odgovor Ministarstvu poljoprivrede: Možete vi bolje - Vijesti.me\nOdgovor Ministarstvu poljoprivrede: Možete vi bolje\nPrije nego se odluče da pošalju ispravku, u Ministarstvu poljoprivrede bi trebalo da pročitaju tekst, pažljivo kao što rade sa zakonima kada u njima traže rupe Edit\nPetar Ivanović (Foto: Vesko BELOJEVIĆ)\nMilica Bogdanović 14. jul 2013, 14:37 ažurirano 21. februar 2019, 01:38\nMinistarstvo poljoprivrede i ruralnog razvoja u svojoj ispravci na tekst “U obračune za plate ušla i članarina DPS-a”, pokušava osporiti ono što “Vijesti” nijesu ni objavile.\nMinistarstvo navodi da je u skladu sa Zakonom o radu propisana mogućnost zaključenja ugovora o privremenom-povremenom vršenju poslova i da je na zakonit način angažovalo svoje kadrove tokom izborne kampanje.\nU tekstu u “Vijestima” ne piše da je pomenuti resor protivzakonito angažovao ta lica.\n“Vijesti” su konstatovale, ono što piše u dokumentu koji je ministarstvo dostavilo Anketnom odboru, da su tri osobe za “potrebe sektora poljoprivrede - odsjek ribarstvo” 31.12. 2012. godine sklopile ugovore o povremenim-privremenim poslovima, a koji su zaključeni tri mjeseca kasnije.\nTakvi ugovori se, prema Zakonu o radu, zaključuju za obavljanje poslova koji ne zahtijevaju posebno znanje i stručnost. Vlada je dvije od njih imenovala za članove radne grupe za poglavlje 13 (ribarstvo), navodeći da su njihove funkcije viši savjetnici u Ministarstvu poljoprivrede, dok jedna radi kao portparol Ministarstva.\nNačin i termini na koji su Nada Lakićević, Milena Krasić i Sandra Ivanović angažovane u Ministrastvu poljoprivrede samo ukazuje da je ono iskoristilo pravnu prazninu u Zakonu o finansiranju političkih partija.\nMinistarstvo dalje navodi i da se plaćanje članarine obavlja na dobrovoljnoj osnovi, što “Vijesti” takođe nijesu sporile, ali je činjenica da je to jedini Vladin resors koji je objelodanio da se u okviru obračuna plata tretira i pitanje partijskih članarina u sva četiri slučaja isključivo za DPS.\nPrije nego se odluče da pošalju ispravku, u Ministarstvu poljoprivrede bi trebalo da pročitaju tekst, pažljivo kao što rade sa zakonima kada u njima traže rupe.\nČađenović: Gradska uprava Podgorice nikako da utekne od prevarantskog...\nRadinović: EK dala surov presjek stanja životne sredine u Crnoj Gori


Najava sastanka predsednika Narodne skupštine Ivice Dačića sa ambasadorom Brazila u Republici Srbiji\nPredsednik Narodne skupštine Ivica Dačić održaće, u ponedeljak, 7. marta 2022. godine, oproštajni sastanak sa ambasadorom Brazila u Republici Srbiji Eduardom Barbosom.\nNajava sastanka predsednika Narodne skupštine Ivice Dačića sa poslanicom Parlamenta Francuske\nPredsednik Narodne skupštine Ivica Dačić održaće, u ponedeljak, 7. marta 2022. godine, sastanak sa poslanicom u Parlamentu Francuske Lilianom Tangi.\nNajava sastanka predsednika Narodne skupštine sa šefom OEBS Kancelarije za demokratske institucije i ljudska prava\nPredsednik Narodne skupštine Ivica Dačić održaće, u petak, 4. marta 2022. godine, sastanak sa šefom OEBS Kancelarije za demokratske institucije i ljudska prava Daglasom Vejkom.\nNajava obraćanja predsednika Narodne skupštine na konferenciji za novinare u okviru 19. Beogradskog festivala igre\nObaveštavamo vas će se predsednik Narodne skupštine Republike Srbije Ivica Dačić obratiti, u četvrtak, 3. marta 2022. godine, na konferenciji za novinare u okviru 19. Beogradskog festivala igre.\nNajava susreta predsednika Narodne skupštine sa predsednikom Poslaničke grupe prijateljstva sa Srbijom u Grčkom parlamentu\nPredsednik Narodne skupštine Ivica Dačić sastaće se sa predsednikom Poslaničke grupe prijateljstva sa Srbijom u Grčkom parlamentu Hristosom Bukorosom.\nNajava sastanka predsednika Narodne skupštine sa predsednikom Vlade Republike Bugarske\nObaveštavamo vas da će se predsednik Narodne skupštine Republike Srbije Ivica Dačić sastati, u utorak, 8. februara 2022. godine, sa predsednikom Vlade Republike Bugarske Kirilom Petkovim.\nNajava sastanka predsednika Narodne skupštine sa predsednikom Odbora za međunarodne poslove poslove Državne dume Rusije\nObaveštavamo vas da će se predsednik Narodne skupštine Republike Srbije Ivica Dačić sastati, u utorak, 8. februara 2022. godine, sa predsednikom Odbora za međunarodne poslove poslove Državne dume Rusije Leonidom Sluckim.\nNajava sastanka predsednika Narodne skupštine sa delegacijom Predstavničkog doma Narodne skupštine Savezne Republike Nigerije\nObaveštavamo vas da će se predsednik Narodne skupštine Republike Srbije Ivica Dačić sastati, u utorak, 8. februara 2022. godine, sa delegacijom Predstavničkog doma Narodne skupštine Savezne Republike Nigerije.\nNajava sastanka predsednika Narodne skupštine sa ambasadorom Ukrajine u Srbiji\nPredsednik Narodne skupštine Ivica Dačić održaće, u ponedeljak, 7. februara 2022. godine, oproštajni sastanak sa ambasadorom Ukrajine u Srbiji Oleksandrom Aleksandrovičem.


Epidemiolog: Omikronom će do aprila biti zaraženo 70 odsto gradjana Srbije - IndeksOnline.rs\nNaslovna srbija Beograd Epidemiolog: Omikronom će do aprila biti zaraženo 70 odsto gradjana Srbije\nBEOGRAD – Broj gradjana koji su inficirani omikron sojem korona virusa tri do četiri puta je veći od onog koji je zvanično evidentiran na osnovu laboratorijskih analiza a do kraja marta biće inficirano 70 odsto populacije Srbije, ocenio je epidemiolog Radmilo Petrović.\nOn je za današnje Novosti naveo da je za prethodnih sedam dana, od kada je zvanično potvrdjen petocifren broj infekcija na dnevnom nivou, zaraženo izmedju 250.000 i 300.000 gradjana, pri čemu se kako je rekao, ogromna većina novozaraženih “ne vidi u sistemu evidencija”.\n“Omikron sojem, koji ima najviše mutacija do sada pa probija i postvakcinalni i prirodno stečeni imunitet, biće do kraja marta inficirano 70 odsto populacije. Od tog broja detektovaćemo samo manjinu a ostali će šetati i širiti virus jer će imati potpuno asimptomatsku infekciju”, naveo je Petrović.\nOcenio je i da će broj novoinficiranih nastaviti da raste “najverovatnije” još dve sedmice a da bi do “spuštanja” epidemiološke krive trebalo da počne u drugoj polovini februara.\nPrethodni tekstRužić: Tim za škole danas donosi odluku! Predškolske ustanove sigurno idu, za ostale nisam siguran\nSledeći tekstStefanović: Ako Vučić želi da ne budem ministar, sutra ću podneti ostavku


Zvezda pisala Vučiću: Pomozite nam, hoćemo 15.000 navijača - Sputnjik Srbija\n12:00 25 Februar 2021\n12:24 14.02.2021 (osveženo 12:26 14.02.2021) Preuzmite kraći link\nFudbalski klub Crvena zvezda poslao je u nedelju pismo predsedniku Srbije Aleksandru Vučiću sa molbom da razmotri mogućnost organizacije utakmice u četvrtak (18.55) protiv Milana u Ligi Evrope, sa 15.000 navijača na tribinama, što je 30 odsto ukupnog kapaciteta stadiona „Rajko Mitić“.\n„FK Crvena zvezda je spreman da organizuje utakmicu uz prisustvo 30 odsto navijača od maksimalnog kapaciteta stadiona, a u skladu sa protokolima UEFA za organizaciju utakmica tokom perioda pandemije virusa kovid-19“, navodi se u pismu.\n„Zbog toga verujemo da snagom Vašeg autoriteta mažete da nam pomognete da dočekamo veliki Milan, sa kojim imamo dugu tradiciju međusobnih duela, pred navijačima. FK Crvena zvezda bi u organizaciji utakmice striktno poštovala sve propisane mere: obezbeđivanje fizičke distance, nošenje maski, provera telesne temperature i drugi elementi propisani strogim protokolima republičkog kriznog štaba i UEFA“, naveo je beogradski klub.\nZvezda „preživela“ Niš, na redu je evropski gigant /video/\nTakođe, imajući u vidu da je naša zemlja među svetskim i evropskim liderima u sprovođenju vakcinacije, dodaje se, verujemo da bi rizici bili svedeni na najmanju moguću meru.\n„Poznato je da bi utakmica u Beogradu predstavlja veliku promociju za našu Srbiju i Beograd kao i da smo nedavno imali pozitivan primer organizacije Superboula u SAD, a uz prisustvo 30 odsto navijača od maksimalnog kapaciteta stadiona nadamo se da ćete naći nas zahtev kao opravdan“, navela je Crvene zvezda u pismu predsedniku Vučiću, koje su potpisali predsednik kluba Svetozar Mijailović i generalni direktor Zvezdan Terzić.\nUtakmica između Crvene zvezde i Milana zakazana je za četvrtak od 18.55 sati.\n► Utakmica za infarkt na Brdu – Vojvodina se vratila „iz mrtvih“, pa u 98. ispustila pobedu\n► Partizan za deset minuta napunio mrežu Novog Pazara


Januar 05, 2020 17:04\n"Zbog teškoća sa kojim se Priština suočava u formiranju nove vlade plašim se da bi dijalog mogao ostati zamrznut i tokom većeg dela 2020. i da neće biti previše vremena da se postigne dogovor", naveo je Petrič i dodao da pretpostavja da će EU uskoro imenovati specijalnog izaslanika za dijalog Beograda i Prištine.\n"Nadam se najboljem jer verujem da je značajan deo javnosti na obe strane spreman da probleme iz prošlosti ostavi iza sebe i umesto toga se fokusira na predstojeće zadatke, izgradnju mirnog i prosperitetnog regiona za sebe i buduće generacije", rekao je Petrič u initervjuu listu Alo.\nGovoreći o tome šta se može očekivati od Aljbina Kurtija ukoliko postane premijer, on je rekao da je izbor Kurtija dokaz da je ljudima na Kosovu dosta starih elita i njihove korupcije i nepotizma.\n"Nadam se da će nova vlada u Prištini biti u stanju da razbije politički sistem kojim su do sada dominirale figure još iz vremena rata, mnoge od njih sa diskutabilnom prošlošću i poslovnim vezama. Kurti je svoju kampanju bazirao ne samo na spoljnoj politici i odnosima sa Beogradom nego i na borbi protiv korupcije i nepotizma, siromaštva, nezaposlenosti i organizovanog kriminala. Nadam se da će uspeti u tome, ali on takođe mora da shvati da je iznalaženje dogovora sa Beogradom važno i zbog toga mora da bude otvoren za pošten kompromis", rekao je Petrič.\nPetrič je kazao da ova godina može biti veoma dinamična za Balkan, zbog višestrukih izbora i formiranja novih vlada u Severnoj Makedoniji, Srbiji i na Kosovu.\nPored toga, incijativa "mini-Šengen" i politika EU prema regionu, imaju potencijal da ubrizgaju novu političku i ekonomsku dinamiku na Zapdanom Balkanu, naveo je Petrič.\nKiMPetričdijalog Beograda i Prištine\nTači odlikovao Trampa 2\nKosovska Mitrovica: Natalija Utvić – pobednik četvrtog ciklusa Likovnih okršaja u “Akvarijusu” 21\nKosovska Mitrovica: Arlov u poseti porodici Vuković koja ima devetoro dece 64\nŠkole u Kosovskoj Mitrovici i Zvečanu spremne, u ponedeljak dočekuju đake 47


Tači zavisi od Srba - 26.02.2016, Sputnik Srbija\nTači zavisi od Srba\nUoči glasanja za kosovskog predsednika, predstavnici Srba nisu odlučili da li će prisustvovati sednici. Osnivač Srpske liste Aleksandar Jablanović za Sputnjik... 26.02.2016, Sputnik Srbija\nhašim tači, kosovo, priština, vesti\n© Tanjug / EDIB TAHIROVIC Sednica u skupštini samoproglašenog Kosova\nUoči glasanja za kosovskog predsednika, predstavnici Srba nisu odlučili da li će prisustvovati sednici. Osnivač Srpske liste Aleksandar Jablanović za Sputnjik kaže da nije sigurno da će sednica biti održana, jer okolnosti u kojima radi Skupština Kosova u poslednja četiri meseca nisu normalne i mogu da budu dramatične.\nSrpska lista se nije složila ni sa dnevnim redom, predsednik Liste u sredu je napustio sednicu Predsedništva Skupštine nezadovoljan predlogom da se na dnevni red stavi izbor predsednika Kosova.\nMi smatramo da za tako nešto nisu ispunjeni uslovi, ali i da ucenjivanje Srpske liste oko takve teme nije moguće, kaže za Sputnjik osnivač Srpske liste Aleksandar Jablanović.\n„Moj lični stav je da Srbi ne bi trebalo da podrže Hašima Tačija za predsednika Kosova, to je tema koja se nas direktno ne tiče. Tačno je da u jednoj meri od nas zavisi da li će Tači biti izabran ili ne, ali sa druge strane, puko glasanje za albanski predlog Srbima ne donosi ništa, mislim da je za nas loše. Srbi nisu uspeli da ostvare svoj koalicioni sporazum baš zbog toga što ga je partija gospodina Tačija opstruisala“, kaže Jablanović za Sputnjik.\nOn ipak ne isključuje mogućnost da se do početka sednice, kako kaže, neke odluke promene. Ipak, bez prisustva srpskih poslanika novi kosovski predsednik ne može da bude izabran, podseća Jablanović.\n„Nije moguće u prvom i drugom krugu izabrati predsednika Kosova bez prisustva Srba. I što se tiče kvoruma i što se tiče glasova. Koalicija oko Demokratske partije Kosova, Demokratskog saveza Kosova, Srpske liste i ostalih nealbanaca ima 86 glasova u Skupštini. Za izbor predsednika neophodna je dvotrećinska većina, to je 80 glasova, tako da bez Srba nema ni kvoruma, ni mogućnosti da se predsednik Kosova izabere“, kaže Jablanović.\n25 Februar 2016, 11:30\nOpozicija u šatorima ispred prištinske vlade i skupštine odlučna je da spreči glasanje i natera vlast na prevremene parlamentarne izbore. Izbor Tačija na mesto predsednika, po oceni analitičara, neće rešiti političku krizu.\nI ako Tači bude izabran za predsednika, ocenjuju analitičari, prevremeni izbori nisu nerealni, očekuju ih možda već na jesen.


Ukrajina je sve dalje od organizacije Evrobasketa 2015. godine, ali kandidatura Srbije nije realna stvar.\nNaime, za organizaciju tako velikog takmičenja potrebno je osam miliona evra, šest za kotizaciju plus dva za dodatne troškove (smeštaj, tehničko osoblje, prevoz, obezbeđenje...), a poznato je, Košarkaški savez Srbije ne stoji na stabilnim finansijskim nogama.\nIstina, od kada je na čelu Saveza Dragan Đilas, od aprila 2011, dug se sa milion i po evra, smanjio na 600.000, i tu se stalo pre svega zbog ekonomske krize, ali i manjka priliva novca iz državnih i privatnih firmi. U situaciji kada u Sazonovoj ulici pokušavaju na sve načine da saldo svedu na nulu (godišnji budžet KSS je 2,5 miliona evra), ali i kada se zna da Košarkaška liga Srbije nema zvaničnog sponzora, da to još nema ni predstojeća Superliga, jasno je da je izdvajanje osam miliona evra za organizaciju čist luksuz.\n- Znam da je teška ekonomska situacija u zemlji, ali pravimo plan koji treba da omogući nesmetano funkcionisanje Saveza, pokušavamo da obezbedimo sredstva ne samo iz države i državnih firmi, uz podsećanje da su sve kompanije u finansijskim problemima. Onaj ko daje pare košarci, ne daje Đilasu, već da bi Srbija u ovom sportu bila reprezentovana na pravi način. To nema veze ni sa Đilasom, ni sa Vučićem, ni sa Dinkićem, već samo sa košarkom - rekao je Dragan Đilas nedavno u intervjuu za “Blic”.


Počinje prinudna naplata duga za struju › Made-in-Germany.rs\nPrivredno društvo „EPS Snabdevanje“ pokrenulo je postupak prinudne naplate prema svim domaćinstvima koja nisu izmirila dug za utrošenu električnu energiju zaključno sa novembrom 2013. godine, prenosi agencija „Tanjug“.\nKako je saopštilo „EPS Snabdevanje“, iako je bilo dovoljno vremena da se dug izmiri, oko 100.000 neplatiša nije izmirilo svoje obaveze i pored opomene, pa će stoga taj dug biti naplaćen prinudnim putem.\nDo kraja ove nedelje predmeti za prinudnu naplatu biće raspodeljeni po slučajnom rasporedu, pri čemu će svi registrovani izvršitelji na transparentan način dobiti jednak broj predmeta. Ovime će u postupku dodele predmeta biti obezbeđena ravnopravnost svih izvršitelja na teritoriji sedišta „EPS Snabdevanja“.\nU saopštenju se dodaje da će bez obzira na visinu duga, dužnici imati, pored iznosa osnovnog duga i zakonom određene kamate na taj iznos, i obavezu plaćanja troškova izvršenja prinudne naplate. Ovi troškovi su fiksni i za dugovanja do 30.000 dinara iznose 4.200 dinara, dok će se za veće dugove obračunavati po propisanoj skali, objavljenoj u Službenom glasniku Republike Srbije.\n„EPS Snabdevanje“ takođe želi da obavesti javnost, kako ističu u tom privrednom društvu, da se u skladu sa prestankom važenja Zakona o radiodifuziji i stupanjem na snagu Zakona o javnim medijskim servisima, mesečna RTV pretplata neće naplaćivati počev od avgusta 2014. godine. Uplate za RTV pretplatu po zaduženju za mesec jul korisnici će moći da izmire na dosadašnji način samo do prijema novog obračuna za avgust.\nNa avgustovskom računu za struju, koji će građani primiti početkom septembra, nalaziće se i obaveštenje o stanju duga za RTV pretplatu, kao i broj računa Javnog medijskog servisa Radio televizije Srbije, na koji će građani moći da uplate svoja zaostala dugovanja.\nKako je objašnjeno u saopštenju kompanije, to znači da će od dana dobijanja računa za potrošenu električnu energiju u avgustu, sav novac koji kupci budu uplaćivali, odlaziti isključivo za izmirenje utroška električne energije.


Štampa i mleko iz Srbije nisu stigli u Kosovsku Mitrovicu - Politika - Dnevni list Danas\nPočetna » Politika » Štampa i mleko iz Srbije nisu stigli u Kosovsku Mitrovicu\nŠtampa i mleko iz Srbije nisu stigli u Kosovsku Mitrovicu\nZbog odluke kosovske vlade da poveća carinske takse sa prethodnih 10 na 100 odsto, dnevna štampa i mleko iz centralne Srbije nisu stigli jutros u Kosovsku Mitrovicu.\n1Piše: Kossev 22. novembra 2018. 12.57 Izmenjeno: 14.58\nRafovi na kioscima, ipak, nisu još uvek potpuno prazni, zato što prodavci i dalje imaju zalihe raznih osmosmerki, ukrštenica, nedeljnih i mesečnih izdanja magazina, piše KoSSev.\nKad je reč o mleku, iz mitrovičkih prodavnica saopštavaju da se u prodavnicama još uvek može pronaći mleko i to po staroj ceni, ali da je i ovde reč o zalihama.\nNaime, od juče se na prelazima nalaze kamioni distributera sa mlečnim proizvodima „Imlek“, „Granice“, „Milkop – Raška“, „Golija“, „Finagro“, piše KoSSev.\nZa to vreme, inspektori na jugu uklanjaju proizvode iz Srbije koji na deklaracijama imaju oznake „Kosovo i Metohija“ i „Kosovo/ UNMIK“, a pojedini kosovski mediji javili su i da se u Kačaniku spaljuju srpski proizvodi.\nVlada Kosova izglasala je povećanje poreza na srpske proizvode na 100 odsto.\nEvropski komesar za proširenje Johanes Han kritikovao je na svom Tviter nalogu odluku Prištine da na 100 odsto podigne takse na robu iz Srbije.\nPodsetimo, Visoka predstavnica EU Federika Mogerini osudila je odluku Prištine o podizanju takse na srpske proizvode na 100 odsto i zatražila da se ta odluka povuče, javila je Radio-televizija Srbije iz Brisela.\nPredsednik Srpske liste Goran Rakić izjavio je da mere Prištine o uvođenju carina od 100 odsto na uvoz robe iz Srbije i Bosne i Hercegovine prete da izazovu humanitarnu krizu.\nU Beogradu povećanje taksi na 100 odsto vide pre svega kao autodestruktivan potez, ali i kao opasnost po bezbednost čitavog regiona.\ncarina, kosovo, kosovo i metohija, novine, roba, takse\nBanjalučka Antifa kaže:\n22. novembra 2018. u 15.26\nKakva šteta za štampu. Ko će sad Informerisati narod na Kosovu?


Pjanić poslao poruku za Kumana: “Treba znati kada pustiti to sr**e da ide”\nJuče je iz katalonskog kluba Barselona potvrđeno da Ronald Kuman nije više, a Miralem Pjanić je preko “Instagrama” pustio poruku za svog bivšeg trenera.\nNaime, bosanskohercegovački reprezentativac Miralem Pjanić koji je tokom prešao iz Barselone u Bešiktaš kao pozajmljen igrač je poslao poruku preko društvene mreže “Instagram” za sada već bivšeg trenera tima iz Katalonije Ronalda Kumana.\nPutem svog profila na toj mreži Pjanić je objavio poruku sa sljedećim sadržajem:\n“Treba znati kada pustiti to sr**e da ide”.\nUbrzo nakon toga vezni igrač Bešiktaša je obrisao ovu objavu sa svoga profila.\nPjanić je prošle sezone došao u Barselonu iz Juventusa, ali se nije nešto naigrao i na ovo ljeto je prešao u Bešiktaš kao pozajmljen igrač.\nPrethodni članakStanojević nakon rođendanske pobjede: “Teško je dobiti svaku utakmicu”\nNaredni članakGavrić za MeridianSportBH: “Sebe ne gledam kao individuu, ovo je timski sport i najbitniji je zajednički učinak”


8. новембра 2019. HUMANITARNO, Novi Sad, Vesti\nU proteklih godinu dana Novosađanka Mirjana Mutuc i njene kćerke Mina Gavrilov i Marijana Kresojević pripremaju obroke za samohrane majke, porodice slabijeg materijalnog statusa, osobe sa invaliditetom i stare ljude koji nemaju ničiju pomoć. Sada su rešile da svoju humanu akciju prošire, te su u potrazi za još ljudi koji bi se u nju uključili, na nekoliko načina. Pre nekoliko dana formirana je Fejsbuk grupa „Obrok za porodicu“, u kojoj se može saznati o svim detaljima akcije i javiti se ukoliko neko želi da u njoj učestvuje. Administratorkama ove grupe mogu da se jave oni koji bi želeli i mogli da kuvaju jedan obrok nedeljno za jednu porodicu u potrebi, ali i svi koji znaju pojedince ili porodice kojima bi takva pomoć dobrodošla. Ukoliko neko nije vičan kuvanju ili nema vremena za to, a želi da učestvuje, može pomoći doniranjem namirnica za pripremu ili kupovnih slatkiša. Pored Novog Sada, uključena su i okolna mesta. Takođe, ovom prilikom pozivamo i sve one koji se profesionalno bave pripremom hrane da se pridruže humanom timu za kuvanje i jednom nedeljno doniraju picu, pecivo, kuvani ručak, kolače… Dakle, apel važi za picerije, restorane, pekare, poslastičarnice, osobe koje rade ketering da na ovaj način budu deo društveno-korisne akcije.


Džaferović se obratio Ustavnom sudu: KS preuzima ovlasti BiH - Tešanj.ba\nDžaferović se obratio Ustavnom sudu: KS preuzima ovlasti BiH\nPredsjedavajući Predsjedništva BiH Šefik Džaferović uputio je Ustavnom sudu BiH zahtjev za ocjenu ustavnosti Uredbe o kontroli javnih nabavki u svim institucijama čiji je osnivač KS.\n– Uredba Vlade Kantona Sarajevo o kontroli javnih nabavki je neustavna jer ju je donio neovlašten organ, a njen sadržaj je suprotan odredbama Zakona o javnim nabavkama. Postupajući na ovaj način Vlada KS dovodi u pitanje princip vladavine prava u BiH, a posebno krši odredbe člana Zakona prema kojima su niži nivoi vlasti dužni pomagati državi BiH u ispunjavanju njenih međunarodnih obaveza što javne nabavke na osnovu Sporazuma o stabilizaciji i pridruživanju sa Evropskom unijom svakako jesu – navodi se u saopćenju iz Kabineta predsjedavajućeg Predsjedništva.\nPrethodni članakOd sada možete Viberom prijaviti šverc duhanom i cigaretama!\nNaredni članakNeum spremno dočekuje turističku sezonu: Cijene smještaja više za deset do 15 posto